Ruah lo pi in thil a vun i thlen tik ah ruah a herhmi cu – Hakha Cherry\nUEC nih khua 50 ah thimnak a cancel tik ah ram pumpi i cuh ding thutden seats kha 664 si ti lo in hmun 50 hrawng a zor lai ka palh lo ahcun-khua 33 ah pyithu hluttaw ah 33, amyotha ah 17 hmun an zor lai.Tu hnu zarh 2 kar hrawng ah daihnak a um ahcun an cancel nak ah zuamnak an tuah than khawh. Paletwa zong hmun cheu khat ah thimnak an cancel khawh rih tiah UEC nih a langhter.\nCucaah 664 chung ah 50 kan zuh ahcun 614 lawng a tang lai.Cucaah 614 chung ah ralkap nih seats 25% an lak tik ah 460 maw 461 a tang i cu chung ah 308 seats thutden a teimi lawng nih cozah ser khawh a si.\nState pa 7 caah thutden hi 170 hrawng lawng a um cang lai 27.6% a si. Atangmi 291 hi Kawlrawn zuamnak ah a um i 47.4% a si lai. Cucaah 51% a tling ding ah 3.6% lawng aa duh cang i minung 22 hi tlangcung vote chung in a hmuh ahcun a tling cang tinak a si.2015 ahcun ralkap 25%, tlangcung ah 31.3% le Kawlrawn ah 43.7% vs 2020 Kawlrawn 47.4%.\nCucaah Kawlrawn 47.4% chung ah thutden 291 chung ah USDP, UBP, PP, PPP le party fa tete pawl fonh in 6-7% kar thutden 40 hrawng an lak ahcun NLD nih 41.4% – 251 hmun tei hna seh law, cozah ser khawh ding ah tlangcung hmun ah 10% a tei a hau lai i cu 10% cu thutden 61 a hmuh ahcun a tei cang lai. Hi tlangcung ah State pakhat ah pa 8-9 hrawng a tei ahcun a tling ko lai. Tlangcung sin ah minung 61 hrawng zapi a tei khawh lo i 1 – 2% aa duh sual ahcun USDP, UBP, PP, PPP chung in party pakhat pakhat he aa fonh lai i a bik in UBP maw PP he maw an i fonh lai tiah an zumh bik.Credit-Sui Hingz


US President Thimnak Kong Ah Germany le US Ralkap An I Kap Timi Kong Ah Thawng Hmanlo A Chuak – Chin 11 News\nUS President Thimnak Kong Ah Germany le US Ralkap An I Kap Timi Kong Ah Thawng Hmanlo A Chuak\n𝐅𝐚𝐜𝐭 𝐜𝐡𝐞𝐜𝐤: 𝐆𝐞𝐫𝐦𝐚𝐧𝐲 𝐚𝐡 𝐄𝐥𝐞𝐜𝐭𝐢𝐨𝐧 𝐒𝐞𝐫𝐯𝐞𝐫𝐬 𝐊𝐨𝐧𝐠𝐚𝐡 𝐂𝐈𝐀 𝐥𝐞 𝐔𝐒 𝐑𝐚𝐥𝐤𝐚𝐩 𝐚𝐧 𝐈 𝐊𝐚𝐩 𝐈 𝐀𝐧 𝐓𝐡𝐢 𝐓𝐢𝐦𝐢 𝐊𝐡𝐚 𝐓𝐡𝐚𝐰𝐧𝐠𝐩𝐚𝐧𝐠 𝐇𝐦𝐚𝐧𝐥𝐨 𝐀𝐬𝐢\nKan hnu leiah US election kongah thawngpang diklomi Germany ah CIA le US ralkap an i kap tiin biatak tein thawngpang deu a hung thang. Lai media zong nih biatak tein an tial lulh cio i kan Lai mifim ai timi mitampi zong nih cu lih fangfak bak cu asi takmi ah an ruah caah an chim lengmang i cu kong cu vun tial lo awk a thatlo caah a atang leiah fiangtein kan vun tial.\nAir Force Lt. Gen. hlun Thomas McInerney nih Nov. 28 ah khan Woldview Radio & WVW-TV ah cu thawngpang cu a thlah, ti a si. Cucu US daily newspaper nganbik USA Today le Associated Press News nih biatak tein dothlatnak an tuah colh.\n“The US Army, the US Special Forces Command nih Germany ram, Frankfurt ah a ummi server company cu an luhhnawh. Cu ti an va kah lio hna ah hin thil dikhman lomi a um lo ti khawh asi lo. Zeiset dah a cang, timi belte cu fiangin ka chim kho lo. Hi kongah hin kai ralrin a hau ve. Tu nai te tiangin theihmi thawngpang a si. A hramthok thawngthanhnak ka tuah lio ah khan US ralkap an thi, tiin ka chim bal” tiin a chim.\nNov. 12 lio i Egypt ram i helicopter a tla i a thimi US ralkap 5 kha a ngaingai ti ah cun Germany i kahnak an tuah lio i a thimi an si, tiin Facebook ah Steve Willingham nih a ruahnak in cu Egypt i US ralkap a thimi kha Germany ah cangmi asi tiin hei taarpiak chin ve.\nChim chin mi tuanbia nih a langhter ningah cun, ralkap 5 hi training tuah lio ah a thimi an si. Asinain, General McInerney belte nih a chim ning belte ah cun, hi ralkap 5 hi CIA Server Farm an luhhnawh lio ah a thi mi an si, ti a si ve, tiah Nov. 30 ah khan Steve nih Facebook ah a tial.\nMcInerney, Worldview Radio & WVW-TV le, Willingham cu USA TODAY nih cu thawngpang cu biatak tein leklak tiah an hal colh ve hna nain, zeihmanh an chim duh ti lo ai!\nThawngpang hman lomi an chim mi kongah ikahnak zong a um lo i ralkap zong an thi lo, US election he pehtlaiin computer servers hrawh dingin US Army nih Germany a luhhnawh hrimhrim lo. Hi tuanbia hi a diklomi thawngpang asi tiin US daily newspaper nganbik USA TODAY nih US mipi le vawleicung mipi sinah ca an tial. https://www.google.com/amp/s/amp.usatoday.com/amp/3827934001\n𝐈 𝐤𝐚𝐡𝐧𝐚𝐤 𝐳𝐨𝐧𝐠 𝐚 𝐮𝐦 𝐥𝐨 𝐜𝐚𝐚𝐡, 𝐦𝐢𝐭𝐡𝐢 𝐳𝐨𝐧𝐠 𝐚𝐧 𝐮𝐦 𝐯𝐞 𝐥𝐨.\nI kahnak an tuah, timi thawngpang hi a diklo mi a si, tiin US Army Special Operations Command le US Army Public Affairs hna an aiawhbiachimtu hna nih the Associated Press ah fianternak an tuah colh ve. https://apnews.com/article/fact-checking-9804845446\n“US nawlngeitu hna nih hi thawngpang hi a palhmi an si” tiin an chim.\nAugust lio i California i helicopter a cansual ruang i ralkap 2 an thih dah ti lo kha cu, nihin tiangah SOC i a ralkap pawl thihnak an ton hi a um hraw lo. February lio i raltuk ruangah Afghanistan i a thimi hna kha nehhnubik raltuknak in a thimi thawngpang kan theihmi a si, tiah Military Times nih a chim ve diam. https://www.militarytimes.com/…/this-retired-three…/\nNov. 12 lio i Sinai, Egypt i helicopter in a thimi 5 hna kha remdaihnak kalpitu ralkap an si. Helicopter a tlaknak a ruang hi nihin tiang hlathlai a si ko nain, raal kut nehnang tehte a um lo i, accident sidawh bik a si ko, tiin the Associated Press nih a chim. https://apnews.com/…/politics-helicopter-crashes-egypt…\n𝗠𝗰𝗜𝗻𝗲𝗿𝗻𝗲𝘆 𝗹𝗲 𝘁𝗵𝗮𝘄𝗻𝗴𝗽𝗮𝗻𝗴 𝗱𝗶𝗸𝗹𝗼\nHi kongah McInerney biachimmi hi cohlan awk a tlakmi a si lo, tiah USA Today nih a ti. 1994 liopi khan Air Force ralkap rian in ai din (Retire) a tuah cangmi a si diam ai. A tuanbia zoh tikah lihchim le a biachim ai kalh mi pa a si, ti a lang tiin Today nih a chim.\n2010 lio ah khan, President Obama a birth records a dik le diklo Media Matters ah biahalnak a rak tuah bal. Obama hi US ah a chuakmi a si lo, tiin a lih in a sual kawl hnu ah, 2008 lio ah khan Hawai ah a chuakmi a si nak kha Obama campaign nih online ah a rak langhter bal ti asi.\nMcInerney hi Fox News biachimtu a si bal i, “Sen. John McCain hi North Vietnam ah kum 5 chung war prisoner (raalram thongtla) a si bal i hrem a rak tong bal,” tiin Arizona Republic a lih in a chim caah, 2018 ah khan an sin biachimtu ah sawm ti lo dingin Fox News nih an rak duh ti lomi pa asi.\nGermany i election servers an va tuknak ah US ralkap an thi, timi thawngpang hi a diklo mi a si, tiin research kan tuahmi nih a langhter, tiah USA Today nih a ti. Germany ah i kahnak kan tuah lo, mithi zong an um fawn lo, tiin US Army an aiawhbiachimtu zong nih an fehter cangmi a si. Nov. 12 i helicopter in a thimi ralkap 5 kha cu Egypt i remdaihnak mission a kalpitu an si.’\nChris Krebs, Nov. 14, Twitter


Min Aung Hlaing nih Hakha University ah biakinn hme saknak thilri a hlut - The Chin Express\nMin Aung Hlaing nih Hakha University ah biakinn hme saknak thilri a hlut\nHakha University ah sak timhmi biakinn hme caah Myanmar ralkap bawi Min Aung Hlaing nih mirang vawlei tun 1,000 le canphio tlap 525 a hlut tiah kan theih.\n“Thilri pawl cu atu hi an phan pah cang hna. Hmai zarh ahkhin a dihlak in phan cang lai tiah kan ruah. Design an tuahmi he i keih dingin a hlutmi a si. Vailam tah pungsan in kan sak lai,” tiah Hakha khua nupa hruaitu Pu Siang Mang nih a chim.\nHakha University ah sak dingmi biakinn hme cu Hakha Town Christian Fellowship nih biapi in a tlangtlakmi a si i Hakha Univeristy ah sianginn a kaimi siangngakchia pawl nih Pathian an theih i lungput ttha he ram le miphun caah san a tlaimi an si khawh nak hnga tinh in sak an timhmi a si.\nPu Siang Mang nih “A ttha ngai ko. Min Aung Hlaing cu a kalnak kip ah biaknak lei ah lungtho ngaitin a cawlcangmi a si tikah kan Chin ram a rak phanh caan zongah Khrihfa tampi kan umnak Hakha University ah biakinn hme saknak a kan bawmh hi a si,” tiah a chim.\nRalkap bawi Min Aung Hlaing cu March thla thok ka ahkhan Chin state a tlawng i Tedim peng ralkap sakhan le Hakha ah a ummi ralkap sakha ah a kal i ralkap le an chungkhar pawl a ton hna. Cun, Hakha khuami he zong tonbiaruahnak an ngei.\nHakha khua nu/pa nih Paletwa peng ah a herhmi dinei awk le thilri bawmhnak pek ding in le Hakha University ah an sakmi biakinn hme caah bawmhnak pek dingin Min Aung Hlaing sinah an hal. – Chin World\nUpdated on October 27, 2021 10:17 pm


Bejamin sum hi khuruahar pei a rak si a mak bak hi te (+video) – The Cherry Par\nBejamin sum hi khuruahar pei a rak si a mak bak hi te (+video)\nOctober 6, 2019 admin VIDEO\nKan Laipa Benjamin Sum le a hawile nih Mizo hla an sak mi cu 2million nak tam bak nih an zoh cang. Mizo pawl nih an duh kho taktak, an uar taktak fawn. Kan theih cio cang bantuk in tu klum Myanmar Idol ah Benjamin Sum ai tel ve i, a thiam tuk hring hran ko, Myanmar Idol zong a ngah khawh bak ko lai tiah ruahnak tampi a van um. Tutan ah a hawile he Mizo hla an sak mi “Kan Tuar Thiam Lo Mama” timi hla cu ka van thlah i, zoh tu an tam taktak cang, Mizo pawl nih an uar kho taktak. A tanglei bik ah a video zoh khawh a si lai.\nMizo pawl nih an comment nak cheukhat ka van thlah chih. An comment ning hmuh tik ah lung ai nuam ngaingai. Kan Laipa pawl hi an men lo. Comment zong a tam kho taktak. Asinain tlawmpal te lawng lawng kan van langhter.\n1. Mawi ka ti hle mai. Kan en a nih chuan like pek sak ṭhin ila a duhawm ṭhin hle mai. A hrana pawisa inpek a har em ṭhin hi. Rap version khi a mawi hle bawk….. Inchhung khurah chuan Lal fapa ang Ţhiante bul ah chuan inhlawhfa.\n3. Rap tu hi mizorama awm a nilo an Tia a awmna ka hre chak hle mai..mizo rap hi ka gaithla ve fo a..pathum vel hi aw (voice) nalh tih ka nei ka beng ah chuan chugzigah chuan i tel..1 na nge 2 nage.3 na k soilo ang..voice nalh ka tih chiahnia k sawi..durtlang a tangin.\n4. He hla hi pahnih upload a awm a, 100k viewers a nei tling ve ve tawh. Kei ngei pawh hian ka van ngaithla ngun tak em. A lungchhiatthlak lutuk hian min hneh a, ka tawrhpui takzet zet bawk.\n5. Ka ngaih thlak hmasak berin ka mittui ati tla mwle. a nalh hle mai. Rap thiam lutuk, zai tu te pawh inthiam ngei mai. Tunlai hian ka duh thar leh a ngaithla tluk2 mai zingkar2 trag in…in va han thiam ngoih2 tak em. Tun thleng pon k la gaithla kham thei lo chu ni ber ee 2019 ah poh a la nalh.(Mah capar hi van rel chap. Mizo hla an sak nak video cu a tanglei bik ah a um lai ) Atu lio Kawlram ah tuahmi Myanmar Idol hlasak zuamnak ah Chin pa Benjamin Sum aa zuam ve. An nih hi Kalaymyo in a rak i zuammi a si. Thazaang pe cio hna usih.\nBenjamin cu Kalay i Computer University ah a kum 2nk a kai liomi a si.Ka nunnak ah lungrawhnak tampi ka tong. Ka ngeihchun cu ka nu lawng a si i, ka nu cu cancer zawtnak stage 3 a si ahhin a ka thih tak sual lai ka phang tuk. Ka pa thih hnu in keimah he lawng kan um tti.\nBenjamin le a nu Lal Din Par “Ka nu cu va dang a ngei ti lo. Cu ruangah, ka nu caah tampi i zuam ka duh,” tiah Benjamin nih a chim.Benjamin nih “music ahcun rock, pop le jazz phun ka uar. Cun, 5 second of summer band hi ka uar bik hna i an hla zong ka uar tuk hna. Hla ka cawn ah guiter tum pah in ka cawng. Aw hi biapi in ka chiah,” tiah a chim fawn.\nBenjamin cu Hallelujah hla a sa. Biakhiaktu Phyu Phyu Kyaw Thein cu hla a sak dih in a dir i ‘dirpiak phu na si’ a ti, Kawl hla fung 1 a sak ter. Benjamin cu Golden Ticket a ngah. Yangon ah pehzulh in aa zuam rih lai.\nMyanmar Idol Season 4 hlasak zuamnak ahhin Chinmi chung in a dang aa zuammi zong an um len.Myanmar Idol Season 4 hlasak zuamnak ahhin Chinmi chung in a dang aa zuammi zong an um len.A tanglei bik i ka van thlah mi hi Benjamin Sum le a hawile nih Mizo hla dawh taktak in an sak mi cu a si. An thiam kho taktak.\nPrevious Post:Hakha le Thantlang caah thawngpang tha taktak lawmpi cio hna u sih.\nNext Post:Aung Lan San sin in thawngpang thar pakhat lawmpi cio hna u si


Kan Lainu Jenevy Sui Lawhpi Cio U Sih! – Chin 11 News\nKan Lainu Jenevy Sui Lawhpi Cio U Sih!\nPosted By: victor victor July 31, 2020\nJENEVY SUI kan in lawmhpi tuk hringhran!\nJenevy Sui nih tutan teinak a hmuh mi hi cu a ropui ko a sunglawi kho taktak. Chin mi chungin Hlasakthiam kan i ngeih mi hna Thluachuahnak an hmu taktak timi cu mithmuh kuttongh bakin theih khoh asi. Hlasakthiam tampi Chin mi chungin kan i ngeih hna Phun dang hawi hmai ah Hmaihngal taktak bakin an kan chiah a sunglawi kho tuk!\nTutan Jenevy Sui nih teinak a hmuh mi hi cu a ropui ko ti leng khin cun chim zia zong a vun har ngai! 2020 IYF Online World Camp zuamnak Vawlei cung pumpuluk huap bakin online hmangin Hlasak zuamnak K-Pop Singing Contest an tuahmi ah kan farnu asi mi JENEVY SUI nih teinak a tinco tikah kan lawmhpi i a miphun hawi u le nau nu le pa zong kan rak i lawm tuk ve cio lai tiah zong zumhnak tampi aum a sunglawi kho taktak.\nMah zuamnak an tuah mi hi a kau taktak Online World Camp K.pop Singing Contest asi bantuk in 64 countries bak an i tel mah vialte chungin kan farnu Jenevy Sui nih teinak a hmuh hi asi i a sunglawi tuk hringhran. Thazaang pe chin hna usih hmailei a kar hlan nak zongah teinak a hmuh chin lengmang i Chin Miphun kan hmai a hngal ter tu si tthan dingin Bawipa nih Lam hruai zungzal ko seh! Video a tanglei ah kan vun langhter chih lai.


metal cutting saw blade - metal cutting saw blade for sale.\nmilwaukee metal cutting saw blade , metal cutting saw blades , makita metal cutting saw , portable metal cutting saw , metal cutting saw machine , metal cutting bandsaw blade , metal cutting circular blade , metal cutting jigsaw blade , metal cut off blade , circular metal cutting saw , metal cutting diamond blade , dewalt metal cutting saw , hand held metal cutting saw , electric metal cutting saw , metal circular saw blade\ncold saw blade Metal Cutting Saw Blades / stainless steel cutting blade 285mm 120z Quick detail: 1. Edge (tip) material: Cermet. Cermet tip imported f... HangZhou Hirono Tools Co.,Ltd\nSolid Steel Bar 2.7mm Metal Cutting Saw Blade High Precision\nMetal cutting saw blade high precision high efficacy Product Cold saw blade has a unique teeth configuration which makes the high efficacy. The combin... Chengdu Yibai Technology Co., Ltd.\nSteel Pipe and Bar Cut Metal Cutting Saw Blades Industrial Saw Blade 285mm 2.0mm Specifications: Steel Pipe and Bar Metal Cutting Saw Blades, Industri... Hangzhou Yeyi Metals & Tools Co.,Ltd\nJapanese Cermet Tips Metal Cutting Saw Blade Cutter,Metal Cutting Saw Blade\nJapanese Cermet Tips Metal Cutting Saw Blade Cutter, Metal Cutting Saw Blade Specification: 200x2.0x1.7x54 Using Japanese SKS steel and Cermet tips(im... Zhejiang GHKAIL Tools Co., Ltd.\n120 teeth number tungsten carbide tips no coating metal cutting saw blade Tungsten Carbide-Tipped (TCT) cold saw blades are made with an alloy steel b... Effemax global industrial co.,limited\nBand Saw Blades Metal Cutting Saw Blade\nMetal Cutting Saw Blade metal cutting saw blade BLG 34��1.1mm is widely used for small and medium sized band sawing machine. Stable cutting, high preci... Jinan North Jinfeng Sawing Machine Co., Ltd.\n... BETTOOL (SHANGHAI) CO., LTD\nOrthopedic Plaster Saw, Cut Plaster bandage, fiberglass casting tape etc. If you want directly reply, pls kindly send me email. Welcome to contact us ... Ansen Medical Technology Development Technology Co.,Ltd\nChina Saw Blade OEM Manufacture - TCT tungsten carbide tipped circular Saw Blades Zone Fly Industrial and Trade Co., Ltd. Metal Cutting... Zone Fly Industrial and Trade Co., Ltd\nMetal saw blade Iron Metal Cutting Saw Blade 160-32-2.0-48T\nJig Saw Blade Metal Cutting Saw Blades\nBasic use designed to cut off light-alloy and non-ferrous metal panels, bars, and a variety of section bars designed to mill a range of grooves Rel... Zhejiang Carics Tools Co., Ltd.


Chin Miphun Cu Buu Ngan Ser Lawng Kan Thiam I Tuahserhnak Lei (Practical) Ahcun A Fekmi Le Athawngmi Kan Um Lo – Chuncha News\nChin Miphun Cu Buu Ngan Ser Lawng Kan Thiam I Tuahserhnak Lei (Practical) Ahcun A Fekmi Le Athawngmi Kan Um Lo\nKan miphun zat he tahchunh ahcun Organization, Buu le Phu hi cu a tam lawlaw in ka hmuh. Cheukhat cu min nganpi bunh in ser cio, dirh cio asi. Nain a tak tuahserhnak lei (practical) ah a thawng taktakmi , a feh taktakmi , lungrual takmi le effective taktakmi hi cu an tlawm tuk rih.\nHmailei caan ahcun kan Chin mino fimthiamnak a ngeimi le pekchannak nun a ngeimi hna nih a kan hruai tik ah khin cun vanlawngkarawn tuah piak , hleidonh piak le lam cawh piak, cozah / ramdang bawmhnak tibantuk level men ah khin cun kan di a riam te bal lai lo dah. Kan iza te lai lo dah.\nCun, Aung San Suu Kyi hna nih laithuam a hruknak men ruangah NLD uartu zong an tlawm deuh te lai dah. A donghnak ah kan miphun chungah batazi tama lulu , naingngaizi tama lulu pawl a uartu mipi zong khi an zor deuh te ko lai dah. Credit: Salai ZT Lian\nThawngpang dang<<<2021 Ah Ralbawi Gen. Min Aung Hlaing President Siseh Ti Na Duh Ahcun NLD Vote Uh; Chin Party cu Ralkap he nan i kom te lai, USDP he nan i fonh te lai i Ralkap nih an kan uk lai” hei tiphun NLD dirpi tu pawl cu an rak vio an rak khuang len Ralkap uknak na duh loahcun NLD vote ding asi tiah khua zeimaw ralthapi cha cun an khuang len ve. Ralkap locun dothlengnak hi asi kholo ti len zongah mitcaw cha in ramkhel sining a hmu kho lomi pawl nih Chin party cu Ralkap he rian an tuan lai ..cu ee kha ee…tiah an rak au khuangmeisei.\nAtuahcun NLD Lutlai U Win Htain hrimhrim nih BBC Interview ah, 2021 ahcun Gen. Min Aung Hlian hi President a chuak kho cemmi asi tiah a phuang cang. Ralkap zitmuai an i tiim cang. Ralkap do tiloin hoikomh ah ser an i tim cang. Gen. Min Aung Hliang hi 2021 President asi kho men tiah 2019 ah ka ruahnak cu ka rak post bal cang. Ramkhel thei huaha lo pawl nih Chin party cu Ralkap an dirpi tiah an rak au khuang. Min Aung Hlaing a tha le thalo kha ka chim duhmi asi lo. Khah! NLD pawl an biachim i hlan ahcun ” Ralkap Uk Na Duh Le Nld Vote” ti ding asi cang.credit :Jacob R.Thang.\nMalaysia Um Chin Ralzam Nau Chuak Thar Birth Certificate Laknak Kong Theihherh Taktak Mi


I Believe Only One God. – Chuncha News\nI Believe Only One God.\nNa zumhnak te in pei Pathian na tawn ko lai cu. Buu ah Pathian um loh, nangmah sinah Pathian cu a um. A hohmanh, zeihmanh Vanram ah na kai pi kho hna lai lo.\nLove song le Ramhla a sak ruangah Vanram a sunghlei lai lo i, Pathian hla a sak ruang zongah Vamram a kai hlei lai ti nak a si țhiam² lo. Vawilei kan nunchung can tawite ah nuamhkhawh chung in um i zuam law, a donghnak biaceihtu cu a kan ser tu Pathian a si tu kha philh hrimhrim hlah u sih.\nCu ca ah Nangmah te in baibal rel lengmang law, na zumhnak te in țhancho khawh tu i zuam . Mi zumhnak le mi Biak nak ah vaa thlak tuk hlah. Na soisel mi hna kha an kutdong pakhat tel na ser piak kho hna maw?\nSertu Pathian nih a ser mi a si ve bantuk in mi pakhat a zumhnak le a Biaknak kha soisel lo in a țih tu in țihzah piak law upat nak tu pe deuh, cu ti cun Dawtu pa Pathian nih an dawtdeuh lai i na thaa zong a dam deuh lai.\nPathian cu Dawtnak a si.\nThlacam Bawm Uhsih: Pastor David Lah Cu Kawlram Cozah Nawl A Buar Tiah Biaceih Zung Ah An Chuahpi Cang\n𝐋𝐨𝐜𝐤𝐝𝐨𝐰𝐧 𝐂𝐡𝐮𝐧𝐠 𝐮𝐦 𝐌𝐢𝐩𝐢𝐧 𝐬𝐢𝐧 𝐚𝐡 𝐍𝐚𝐰𝐥𝐧𝐚𝐤 🙏


Min Awng Hlaing hmanh a mui zoh ah a pelh rup khi kan hmuh dih mi asi – The Cherry Par\nMin Awng Hlaing hmanh a mui zoh ah a pelh rup khi kan hmuh dih mi asi\nTunai te ah ka lung um bia live in tlawmpal te ka chim mi ah khan ka lung ah a um ngai mi asi i atu tlawmpal ah mah hi News hi ka hmuh tik ah tlawm te van langh ter nolh ta ka duh. Atu lio kan thilumtuning boruak hi a leng lei i alang mi hi cu zapi nih kan hmuh dih mi hi asi ko. Asinain chunglei psychological realm ah hin hi nak faak in ral a tho ti hi zaraan nih kan hmu kho theng lai lo. Psychology a cawng mi nih cun an theih pah ko lai.\nMin Awng Hlaing hmanh a mui zoh ah a pelh rup khi kan hmuh dih mi asi. Zei tluk in dah psychologially affected an rak si cio ti hi theih khawh asi khat lei cun lung zong a ttha lem lo. Kan ram si can ning hi faak pi in rak tuar cio asi. Kan theih cio awk ah aherh mi cu atu hi ai thok lawng asi rih. Zarhkhat fai lawng asi rih i mah ah hin atu bantuk in thawngpang hna kan i theih tik ah lung zong a ttha lo ngai ko. Atu kan buainak hi zei can a rauh rih lai hngalh khawh asi lo tik ah aho cio poh hi psychologically in prepared kan i tuah cio a hau mi asi. Emotion a san chung, mipi thazang a um chung ah hin cun thil hi akal cuahmah rih ko lai na in pawngkam thil sining hna a van daih tik ah kan i theih lo kar lak i kan rak tuar mi psychological impact hi a lang te ding mi asi. Thin a linh lio asi, mipi he i he haw lio cio caan asi. Ngamh a sang i ral a ttha rih ko. Asinain chim khawh asi lo. Caan a hong rauh i lung ning hna i thil a kal lo sual ah cun a mah ruang ah a nih ruang ah ti bantuk pakhat le pakhat mawh i phurh nak lawng si lo in kan mah pumpak thluak lei thinlung lei ngandamnak hrim hrim tampi a hnur suan khawh mi asi.\nAtu i aka liam taak mi Pu San Mawi Ni Khuai hi cuhlan ah ka thei bal ve lo, ti zaan nai i ka van theih le cang ka zeidah a lawh hnga ti khua hi ka ruat i ho poh nih nan ruat cio ko lai. Lairam caah Laimi pakhatkhat nih hi bantuk rian cu ttuan hrim hrim a hau i sihmanhseh law a fialtu hna hi hibantuk uktu an si tik ah a caah zei tluk in dah a har lai ti cu kan ruah phak lo pin khi asi rih lai. Mi chim mi bia a el bal lo mi rian fel te i a ttuan tawn mi hna ca ko ah atu bantuk caan hi a har i atu ah mah ti in a thawng kan theih tik ah lung zong a ttha kho hrim hrim lo. Nizaan ah a ka liam taak mi Nungak Myat Thet Thet Khine bantuk in min tthatnak zong ai hlawh ve lai lo na in phun dang in chim ah cun atu lio buainak ruang i a nunnak a pe ve mi asi ti lei zong hi co hlan khawh ding asi ve. Zei caah ti ah psychological lei hi zapi nih kan hmuh khawh mi thil asi lo. Hi bantuk Unsung Hero hi an um tawn i anih zonghi hawi bantuk in min ngei in akong hi kan chim theng lai lo na in unsung Hero pakhat bantuk tal in co hlang kho ve usih law man a ngei deuh ngai ko hnga. Zeicaah ti ah anunnak nih a celh ve hrim hrim lo ti hi hei purh dah khawh asi. Bawipa nih a thlarau daihnak lei ah hruai in a chungkhar ngaihchiatnak hnem ko hna seh.\nKa langh ter duh mi cu Lairam CDM movement caah a nunnak ape hmasa bik tu cu amah hi asi ti hi asi. A har tuk mi Psychological War Field kan um lio asi. Kan doh mi ral ai dang, kan hman mi meithal ai dang, kan hman mi kuan ai dang ti hi thei hna usih law pakhat le pakhat hi lung rual tthan rual thazang peek thiam i zuam hna usih. Kan lung ai rual ah cun hi ral hi kan tei hrim hrim lai. Mah balte CDM movement lampi ah harnak tampi kan tong rih lai ti bel hi faak deuh le thuuk deuh in ruat cia hna usih. Khrihfabu zong nih faak pi in dirkamh aherh i a herh chin lengmang rih ding mi asi. Credit: Salai Bawiukthang Cinzah\n← Breaking News: Hakha Penguk Zung riantuan pawl zung kai dih ding fial an si nain, kai an i tim lo\nSaya PaHmun Bia Hi Atulio Caan Ah Biatak Tein Kan Ruah Aherh. →


28.05.2017 Thawngthanh | ibcsandnes\nHome › Latest News › 28.05.2017 Thawngthanh\nAnnouncements Latest News\tPosted on 28th May 2017 —by admin 1502\nA ra laimi zarhpi 04.06.2017 (Pinsedag) cu VCCF Civui, Zion Baptist Church, Egersund ah a si lai. Kan biakinn kan khar lai i kan krifabu ning pi in kal khawh kan i zuam hna lai. ZBYF nih chuncaw man fawi tein an kan zawrh te lai caah phaisa chuah cia in ken philh lo ding a si lai. Pumh caan cu sml. 12.00 in thok a si lai. Pumhnak hmun address: Eigerhuset, Uførfjellveien 50, 4374 Egersund. HERE\nHmaizarh 04.06.2017 (Pinsedag) ah sundag school kan fale paoh nih uniform arang (white) an rak ihruk ding ah nulepa nih nan rak kan tawlrel piak ding kan in nawl hna.\n02.06.2017 (Fredag) ah Sunday School committee meeting a um lai caah commeetee chungtel meeting nan rak kai cio naklai kan in nawl hna. A hmun cu biakinn thar ah a si lai i a caan tu cu viber group in thawnh thanhnak an rak tuah ṭhan te lai.\n03.06.2017 (lørdag) ah IBC building committee meeting kan biakinn thar ah kan ngeih lai caah meeting kai ding committee chungtel dihlak kai awkah kan in sawm. Zeitik caan ah kan thok lai timi cu committee leader nih viber group in thawngthanhnak an kan tuah ṭhan te lai.\nNgakchia kan fale (sundag school) Camp kal kho ding minung cazin pek ding cu a donghnak kan ti cang nain a kal ding min cazin a pe mi nan tlawm tuk caah a pe rihlo nulepa hna nih a rannak in Steven pa le Cungpi nu sin ah nan rak pek cio ding kan in nawl. Ara laimi fredag ah committee meeting kan ngei cang lai i fiangfai tein a kal kho ding milu zat theih kan herh.\nPaul ih Mission Rianṭuannak Hmuh ning: Pauline Model\nBuilding Cabawm Kan Phawt Cang\nPulpit Committee le Building Committee Meeting\nBiakinn Kan Khar Lai\nWelcome to NCCF Mission Consultation\nRak Philh Sual lo ding


ZAHANZAN SUI HLEI TIAL RUAK A HLAIMI AN TUARNING CU CELH DING ASI LO – The Chinlung Post\nNizan kan farnu Sui Hlei Tial ruak an thialkam ning cu lung anuam lo taktak, Lungthin hrimhrim a fak ko. Aruak an kham hmanh lungthin a fak i, a ruak an thialnak ding zongah lungthin afak ko. Nizan Sui Hlei Tial ruak an thial kamnak konghe pehtlaiin a ttapa nih thil sining a chim dih. Sui Hlei TIal a tta nih a tanglei bang in thil sining a chimmi cu a si.\nZeiruang ah dah zantim le khuamang ah a ruak tthial asi ti asi ahcun, nawlngeitu hna nih zan suimilam pakua hnu lawngah nan thial lai tiah an ti hna. Cun a vakal mi zong ruak hi nan lak asi ahcun minung panga cung nan kal lai lo. Panga cung nan kal ahcun thongthlak nan si lai tiah min zong an thutter hna. Zan suimilam pakua in minung pali hna nih a ruak cu an hlai.\nJCB nih a cawhmi asi tik ah athuk tuk i, thla ahlai mi le minung pali lawng an si tikah an batuk cang i, khualei phone an vun kan chawnh, kan ba tuk cang e tiah an ti. Kan vakal i, palek nih an rak congh i, bawmh khawh zong an si ti lo. Cupin ah upa pawl zong nih rak ra hlah aa kan ti. Aruang cu nawlngeitu hna nih thatein an chimh cangmi hna asi caah a si.\nMinung pali nih cun zan suimilam pakua in an cawh i, zinglei suimilam pahnih le cheu lawngah an hlai khawh. Ruah asur tuk pin ah an cawhmi kha a thut i, a cim lengmang. Cuticun hawisin thlanmual ah Suimilam pathum le cheu lawngah ruak hi thlak asi. Ruak zong cu khuachung luhpi loin khua velnak lam in an kalpi. Cu zongah cun motor zong pakhat le pakhat an i hnuh chom in akal tiah a chim. Video zoh a duhmi caah hika hi voikhat in hmehpiak law video in thilsining ngeih khawh dih asi


Falam Peng Chungah Inn Tamtuk A Kaang, Cun Khua 7 In Minung 4,000 Hrawng An Zaam\nMain Editor October 16, 2021 Leave a Comment on Falam Peng Chungah Inn Tamtuk A Kaang, Cun Khua 7 In Minung 4,000 Hrawng An Zaam\nOctober 13-15 karlak ah Falam peng chung ah SAC ralhrang inn 24 an khangh i khua 7 in minung 3,921 nih an innlo chuahtak in an zaam hna, tiah Falam peng ralzam tawlreltu bu sin in kan theih. October 13 le 14 ah SAC ralhrang nih Rialti khua ah biakinn pakhat telh in inn 12 an khangh i Thlanrawn khua zong ah inn 12 an khangh chap. Atu bantuk in Falam peng khuate ah Ralhrang hna nih Inn le lo an khangh mi le an hrawh mi ruangah Thlanrawn khuami hna nih cun an Chin mipi vengtu le Chin miphun ralkap hna cungah mawhchiah nak an ngeih lo nak cu Statement(cathluan) in Online an hun langhter.\nRialti inn an khanghmi biakinn le kudawng pakhat an i tel i, Thlanrawn khua zong ah Pastor Biak Thluai a umnak biakinn quarters inn an khanghpiak. Lungpi, Rialti, Thlanrawn, Taal, Tlangzar, Ramthlo le Dokthek khua in ralzaam 3,921 an um i, Falam khuapi ngaingai ah a zaammi hi an tlawmte tiah Falam peng ralzam kongkau tawlreltu bu nih an langhter.\nThawngpang dang (emergency thawngthanh nak)…Ralrin peknak thawngthanh, Hakha in Thantlang karlak zinglei sml. 7 le cheu hlan le zanlei Sml 5 le cheu hnu aho hmanh ke in siseh, Motor in seseh, Motorcycle in siseh tlunkal rih loi ding. Hi thawngthanh mi a zul lo mi hna nun himnak tuanvo kan in la hna lai lo. CDF- Thantlang Credit : TRC\nOctober 16, 2021 Falam Pengchung Kah dohnak Hnu bik Update →\n← Kawlin PDF Nih Ralhrang Tangka Luhnak Cei Cikcek An Hrawh


May Thla In December Thla Tiang Chin Ralzam Kan Tam. Cun Motor Cycle Pa Hnih Cit Hrim Ankham AaCit mi Meithal Kah I An Thi – Chintanbo\nMay Thla In December Thla Tiang Chin Ralzam Kan Tam. Cun Motor Cycle Pa Hnih Cit Hrim Ankham AaCit mi Meithal Kah I An Thi\nDecember 16, 2021 admin MYANMAR NEWS 0\nKawl ralhrang hna le Mipi kilveng tu CDF hna kahdoh nak ruangah May Thla in December thla, thla 8 chung ah Chin ramkulh chung in ralzaam hi ting 1 leng an si cang tiah UNOCHA nih thanh nak an tuah. Mindat le Kanpetlet ah hin ralzam hi thonghra leng an rak um i, May thla in atu December thla tiangah an dihlak fonh ah hin thong sawmli leng an phan.\nHi chungah hin Rakhine ramkulh I Ralhrang le AA hna karlak I kahdohnak afah lio I ralzam hna zong an I tel. hi pinah hin Chinram ah hartong bawmh herh an tam rih I November thla ah khan Mindat khuapi chungah bawmh nak tlawm te arak lut kho tiah an chim. Hi thla 8 chungah hin Thantlang khuapi chungin khuami hna cu an dihlak khua an chuah tak I September in December thla chung ah hin Khrihfa Biakinn telh in Inn 530 leng Ralhrang hna nih an khangh. Atu December thla ni 12 in Ni 15 karlak ah hin Mindat khuapi chungah ralhrang hna le Mindat CDF cu ni fatin tiding ah an ii kaap pengrih tiah CDF Mindat sin in thawng theih asi.\nChinram he aa peh mi Sagai ramthen chung zong in ralzam hi thong sawmruk hrawng an um I Magway ramthen chung in ralzam hi thonghra leng an um ve tiah UNOCHA nih cun an langhter. Source. CCNB Shwebo Ah Pa(2) Motorcycle An I Cit Ti Caah KoTunLwinOo Kum(17) Cu Ralhrang Nih An Kah Thah. Sagaing ramthen,Shwebo peng ah SAC ralhrang nih mizapi(2) cu motorcycle nan i cit ti caah tinin december (14) ah KoTunLwinOo kum(17) cu an kah thah tiah cu ka hmunhma um mi nih Yangon Khit Thit ah a chim.\nTunLwinOo hi Kawlin ah um mi a si. Shwebo ah rian a tuan i nu le pa cawm tu a si.Kum(17) lawng a si rih.A mah nih mawngh mi si i an kah thah.A hnu a cit mi KoPyiSoneOo cu an tleih tiah khua mi sinin theih a si. SAC ralhrang phu hi an thilthuam zong an i hruk lo.An motorcycle dir ter i chek hlat hma sa zong si lo. Rian in tlun mi an si ti hmuh ko nain an kah chih hna” tiah Shwebo um mi pakhat sinin theih a si.\nShwebo ah Motorcycle mi(2) nih cit ruang ah ralhrang nih an thah mi hna KoTunLwinOo telh in (5) an si cang tiah cu ka hmunhma um mi sin in theih a si. An tleih mi KoPyiSoneOo zong a chung khar he an i tong kho rih lo.Khawika ah an chiah ti zong theih a si lo.\nFalam Ah Dalan Tumtlangpi Meithal In An Kah,\nAgentina Ramah Ralhrangbawi Pawl Tazacuai Nak An Thawk Cang


Zeicah Nawlngeihnak Kha Kan Upat Awk A Si?\n“Mi vialte kha upat hna u, zumhnak i nan unau a simi kha daw hna u, Pathian kha ṭih u law siangpahrang kha hmaizah u.”—1 PETER 2:17.\n1, 2. (a) Aho lamhruainak dah kan zulh a herh? (b) Hi ṭhen ah zei biahalnak dah kan i ruah hna lai?\nNA NGAKCHIAT lioah na nu le na pa nih tuah na duh lomi thil kha tuah awkah an in fial caan a um men ko lai. Na nu le na pa kha na dawt hna i an nawl ka ngaih hna awk a si ti kha na hngalh. Asinain a zungzal in an nawl ngaih cu na duh men lai lo.\n2 Kan Pa, Jehovah nih a kan dawt ti kha kan hngalh. A kan zohkhenh i nunnak ah kan i nuamhpi khawh nakhnga a herhmi vialte a kan pek. Hlawhtlinnak kan hmuh nakhnga kan herhmi lamhruainak a kan pek. A caan ah midang hmangin lamhruainak a kan pek. Jehovah nawlngeihnak kha kan upat a hau. (Phungthlukbia 24:21) Asinain a caan ah lamhruainak cohlan cu zeicah a har? Lamhruainak zulh awkah Jehovah nih zeicah a kan fial? A nawlngeihnak kan upat kha zeitindah kan langhter khawh?—A Donghnak I Fianternak 9 ah zoh.\nA Harnak A Ruang\n3, 4. Minung cu zeitindah mitlinglo kan hung si? Midang sinin kan hmuhmi lamhruainak cohlan cu zeicah a har khawh men?\n3 Minung kan si bantukin nawlngaih duh lonak lungput kan ngei. Mah cu a hmasa bik minu le mipa, Adam le Evi sualnak in aa thawkmi a si. Annih cu a tlingmi in ser an si ko nain Pathian nawlngeihnak kha an ralchanh. Mah caan thawkin mi vialte cu mitling loin hrin kan si. Jehovah le minung sinin kan hmuhmi lamhruainak cohlan awkah kan i harhnak a ruang pakhat cu kan tlinlo caah a si. A dang a ruang pakhat cu Jehovah nih kanmah lamhruainak pek awkah a tlinglomi minung a hman hna caah a si.—Genesis 2:15-17; 3:1-7; Salm 51:5; Rom 5:12.\n4 Mitlinglo kan si caah kan hun i porhlaw kho. Porhlawtnak nih lamhruainak cohlan awkah a harter. Tahchunhnak ah, Jehovah nih hlanlio Isreal mi chan ah a miphun pawl hruaitu ah Moses kha a thim. Jehovah rian caan saupi a ṭuan cangmi Korah cu a hun i porhlaw i Moses cungah upatnak a langhter lo. Moses cu Pathian miphun hruaitu a si ko nain aa porhlaw lo. Mah lio caan i a nungmi vialte lakah aa toidor bikmi in langhter a si. Asinain Korah nih Moses lamhruainak kha a cohlang duh lo. Mibu kha amah lei ah ṭangin Moses doh awkah a forh hna. Korah le dotu hna nih zeidah an ton? An dihlak in thah an si. (Nambar 12:3; 16:1-3, 31-35) Baibal ah porhlawt ṭih a nunnak kong a kan cawnpiakmi a kong tampi a um.—2 Chanrelnak 26:16-21; A Donghnak I Fianternak 10 ah zoh.\n5. Mi cheukhat nih an nawlngeihnak kha zeitindah ningcang loin an hman?\n5 “Nawlngeihnak nih mi a hrawh” timi bia kha na theih bal ko lai. Mi tampi nih an nawlngeihnak kha ningcang loin an hman. (Phungchimtu 8:9 rel.) Tahchunhnak ah, Saul cu Jehovah nih Israel siangpahrang si dingin a thim lioah miṭha le aa toidormi a si. Asinain a lungthin chungah porhlawtnak le nahchuahnak a ṭhanter caah sualnak a ngei lomi David kha harnak a pek. (1 Samuel 9:20, 21; 10:20-22; 18:7-11) A hnuah David cu siangpahrang a hung si i anih cu Israel siangpahrang lakah a ṭha bikmi a si. Asinain David hmanh nih a hnuah a nawlngeihnak kha ningcang loin a rak hman. Uriah nupi Bathsheba he nupa sualnak an tuah i a sualnak thuh awkah aa zuam. Cucaah Uriah a thih nakhnga raltuknak hmun ah a thlah.—2 Samuel 11:1-17.\nJehovah Nawlngeihnak Kan Upatnak A Ruang\n6, 7. (a) Jehovah kan dawtnak nih zei tuah awkah dah a kan forh? (b) A har tik caan hmanhah nawlngaih awkah zeinihdah a kan bawmh lai?\n6 Jehovah kha kan dawt caah a lamhruainak kha kan upat. Jehovah kha zei bantuk thil asiloah aho nakhmanh in kan dawt deuh caah a lung lawmhter kan duh. (Phungthlukbia 27:11; Marka 12:29, 30 rel.) Eden dum ah a hmasa bik nuva an um lioin Satan nih Jehovah nawlngeihnak he aa tlaiin biahalnak a chuahter. Jehovah nih zeidah tuah ding ti kha chimnak nawl a ngei lo tiah Satan nih ruahter a kan duh. Asinain mah cu lihbia a si ti kha kan hngalh. Mah bia hi kan hna a tla ve: “Kan Bawipa le kan Pathian, nangmah cu sunparnak le upatnak le lianhngannak kha hmuh awkah aa tlakmi na si. Zeicahtiah zeizong vialte kha nangmah nih na ser hna.”—Biathlam 4:11.\n7 Na duh lomi a si hmanhah nulepa nawlngaih dingin na ngakchiat lioah cawnpiak na si men lai. Mah bantukin Jehovah salle nih nawlngaih awkah an i harh caan a um men ko lai. Asinain Jehovah kha kan dawt i kan upat caah a nawlngaih awkah a si khawh chungin kan i zuam. Jesuh nih zohchunhawk ṭha a chiah. A fawi caan ah siseh, a har caan ah siseh Jehovah nawl kha a ngaih. Cucaah a Pa sinah “keimah nawl si loin nangmah nawl si ko seh” tiah a chim khawh.—Luka 22:42; A Donghnak I Fianternak 11 ah zoh.\n8. Jehovah nih zei lam hna in dah lamhruainak a kan pek? (“ Ruahnak Cheuhnak Kha Zul” timi rinli kulh ah zoh.)\n8 Tuchan ah Jehovah nih lam a phunphun in lamhruainak a kan pek. Tahchunhnak ah, a Bia, Baibal a kan pek. Khrihfa upa pawl zong a kan pek. Jehovah nih kanmah lamhruai awkah a hmanmi hna kan upat hna tikah Jehovah nawlngeihnak kan upatmi a si. An kan pekmi bawmhnak kan cohlan lo ahcun Jehovah bawmhnak kan cohlan lomi a si lai. Israel mi nih Moses kha an ralchanh tikah Jehovah nih amah an ralchanhmi in a hmuh.—Nambar 14:26, 27; A Donghnak I Fianternak 12 ah zoh.\nRUAHNAK CHEUHNAK KHA ZUL\nCAAN khatkhat ah mi pakhat nih Baibal phunglam cungah i hngat in ruahnak cheuhnak a kan pek men lai. Ruahnak cheuhnak cohlan awkah a harter khomi a ruang pathum hi zohhmanh u sih.—Phungthlukbia 19:20.\nA kan pekmi ruahnak cheuhnak cu kanmah he aa pehtlai lo tiah kan ruah tikah. Ruahnak a kan cheutu nih kan sining taktak kha a hngalthiam lo tiah kan ruah men lai. (Hebru 12:5) Asinain mah pa nih a chimmi cu a ruang ṭha a um caah a si maw tiah i hal. (Phungthlukbia 19:3) Ruahnak a kan cheuhnak a ruang kan hngalhthiam ahcun cohlan awkah a fawi deuh lai.—Phungthlukbia 4:13 rel.\nRuahnak a kan cheuh ning kan duh lo tikah. Mitling a simi lawng nih a tlingmi lam in ruahnak a kan cheuh khawh lai. (Rom 3:23; Jeim 3:2) Cucaah ruahnak an kan cheuhning cungah lungthin chia loin an chimmi kong tu ah lungthin chiah in zeitindah ka hman lai ti kha ruat.\nKan kum asiloah kan hmuhtonnak ruangah ruahnak cheuh kan hau lo tiah kan ruah tikah. Hlanlio Israel ram ahcun siangpahrang hmanh nih profet, tlangbawi le a pennak chung i midang sinin ruahnak cheuhnak an hmuh. (2 Samuel 12:1-13; 2 Chanrelnak 26:16-20) Baibal hrambunh in pekmi ruahnak cheuhnak kha toidor tein kan cohlan ahcun Jehovah he kan i naih deuh lai.—Titas 3:2.\nBaibal hrambunh in pekmi ruahnak cheuhnak cu a kan daw i kan ca ṭhatnak a duhtu Jehovah sinin hmuhmi laksawng a si. Cucaah ruahnak cheuhnak kha cohlang law zul.—Hebru 12:6-11.\n9. Dawtnak nih lamhruainak zulh awkah zeitindah a kan forh?\n9 Nawlngeihnak kan upatmi nih unau pawl kan dawt hna ti zong a langhter. Mah hi ruathmanh. Leiser ral a um tikah harnak a tongmi a bawmmi phu nih mi tam khawh chung tam an bawmh khawh hna nakhnga hmunkhat ah rian an ṭuanṭi. Mah phu nih hmualngei tein rian an ṭuan khawh nakhnga pakhatkhat nih tlangtlak a hau i mah phu chung i aa telmi pakhat cio zong nih lamhruainak kha an zulh a hau. Asinain mi pakhat nih lamhruainak zul loin a duhmi kha a tuah ah tah zeitin? Aa tinhnak cu a ṭhami a si hmanhah lamhruainak a zulh lomi nih a ṭuanṭi hawi pawl cungah buaibainak a chuahter khawh i harnak nganpi hmanh a chuahter khawh. Cu bantukin Jehovah le Jehovah nih nawlngeihnak cheukhat a pekmi hna sinin hmuhmi lamhruainak kha kan zulh lo ahcun midang cungah harnak a tlung kho. Asinain Jehovah lamhruainak kan zulh tikah unau pawl kan dawt hna i Jehovah timhtuahnak kan upat kan langhtermi a si.—1 Korin 12:14, 25, 26.\n10, 11. Zei kong dah kan i ruah hna lai?\n10 Jehovah nih tuah awkah a kan fialmi paohpaoh cu kanmah ṭhatnak caah a si. Innchungkhar le Khrihfabu i nawlngeitu, cun cozah nawlngeitu pawl kan upat hna ahcun ṭhatnak kan hmu lai.—Deuteronomi 5:16; Rom 13:4; Efesa 6:2, 3; Hebru 13:17.\n11 Jehovah nih midang cungah upatnak langhter a duhnak a ruang hngalhthiamnak nih cutin tuah awkah a kan bawmh khawh. Thil sining pathum ah zeitindah upatnak langhter khawh a si ti kha i ruah hna u sih.\nChungkhar Ah Upatnak\n12. Vale nih nawlngeihnak an upat kha zeitindah an langhter khawh?\n12 Jehovah nih chungkhar kha a dirh i chungkhar mi pakhat cio kha rian a pek hna. Chungkhar mi pakhat cio nih Jehovah pekmi rian an hngalhthiam tikah chungkhar rian a tlam a tling lai i an dihlak in ṭhatnak an hmu lai. (1 Korin 14:33) Jehovah nih vale kha chungkharlu in rian a pek hna. Mah cu chungkhar zohkhenh awk le nupile le fale kha dawtnak in lamhruai awkah Jehovah nih aa ruahchan tinak a si. Cucaah a chungkhar a zohkhenh hnaning in mah kha a langhter awk a si. Khrihfa a simi vale nih Jesuh nih Khrihfabu a pehtlaih bantukin nemnak le dawtnak in an chungkhar kha an pehtlaih hna. Vale nih cutin an tuah tikah Jehovah an upat an langhtermi a si.—Efesa 5:23; A Donghnak I Fianternak 13 ah zoh.\nInnchungkharlu nih a chungkhar a zohkhenh hna tikah Khrih kha aa zohchunh\n13. Nupile nih nawlngeihnak an upat kha zeitindah an langhter khawh?\n13 Khrihfa nupile zong nih a biapimi le hmaizah awk tlakmi rian an ngei. Vale nih chungkharlu ṭha si dingin an i zuamnak ah nupile nih an bawmh hna. Vale he hmunkhat ah fale cawnpiaknak rian an ngei. Upatnak langhter awkah an cawnpiak khawh hnanak lamkhat cu an tuahsernak in a si. (Phungthlukbia 1:8) An vale kha an upat hna i an biakhiahnak kha an cohlan. An ruahnak aa khah lo tik hmanhah nemnak le upatnak tein an ruahnak kha an chim. Khrihfa a simi nu pakhat cu zumlotu he an i um tikah zuamcawhnak a tong. Asinain a vapa kha dawtnak le upatnak in a pehtlaih peng ahcun a vapa zong nikhatkhat ah Jehovah kong hngalh le biak a hun duh ve ko lai.—1 Peter 3:1 rel.\n14. Fale nih nawlngeihnak an upat kha zeitindah an langhter khawh?\n14 Fale cu Jehovah caah a sunglawi tukmi an si i a hleiin huhphenhnak le lamhruainak an herh. Fale nih nulepa nawl an ngaih tikah nulepa lung an lawmhter. Mah nakin a biapi deuhmi cu nawl an ngaihnak thawngin Jehovah an upat kha an langhter i a lung an lawmhter. (Phungthlukbia 10:1) Chungkhar tampi ah fale cu nule asiloah pale lawng nih zohkhenhmi an si. Mah cu nulepa le fale caah a har tukmi a si kho. Asinain fale nih nulepa nawl an ngaih i an bawmh hna tikah an innchungkhar nunnak cu a nuam deuh lai. Zei bantuk thil sining hmanhah a tlingmi chungkhar a um lo. Asinain chungkhar pakhat kip cio nih Jehovah lamhruainak an zulh tikah an chungkhar cu a nuam deuh lai. Mah nih chungkhar vialte a Dirhtu, Jehovah kha thangṭhatnak a hmuhter lai.—Efesa 3:14, 15.\nKhrihfabu Ah Upatnak\n15. Khrihfabu ah nawlngeihnak kan upat kha zeitindah kan langhter khawh?\n15 Jehovah nih Khrihfabu hmangin lam a kan hruai i Jesuh kha Khrihfabu cungah nawlngeihnak tling a pek. (Kolose 1:18) Cun Jesuh nih vawleicung i Pathian miphun pawl zohkhenh awkah “zumhawk a tlakmi le a fimmi sal” kha rian a pek. (Matthai 24:45-47) Tuchan i “zumh awk a tlakmi le a fimmi sal” cu Uktu Bu kha an si. Uktu Bu nih kan zumhnak a feh zungzal nakhnga kan herhmi bawmhnak kha a caan hmaan tein a kan pek. Khrihfa upa, bu rianṭuantu le peng zohkhenhtu hna cu Uktu Bu sinin lamhruainak an hmu i vawleicung pumpi ah a ummi Khrihfabu kha an bawmh hna. Mah unaupa hna cu kanmah zohkhenh dingin rian an ngei. Mah kha an rian ṭuanning in Jehovah sinah an langhter. Cucaah mah unaupa pawl kan upat hna tikah Jehovah kan upatmi a si.—1 Thesalon 5:12; Hebru 13:17 rel; A Donghnak I Fianternak 14 ah zoh.\n16. Khrihfa upa le bu rianṭuantu pawl cu thiang thlarau bawmhnak in rian pek an si tiah zeicah kan chim khawh?\n16 Khrihfa upa le bu rianṭuantu nih Khrihfabu kha lungrualnak le zumhfehnak ngeih awkah an bawmh hna. Annih zong kanmah bantukin mitlinglo an si ve. Annih cu zeitindah thim an si? Mah unaupa hna nih Baibal ah a ummi sining hna kha an tlinh a hau. (1 Timote 3:1-7, 12; Titas 1:5-9) Mah sining pawl langhter awkah Jehovah nih thiang thlarau hmangin Baibal ṭialtu pawl kha a bawmh hna. Khrihfa upa pawl nih ahodah Khrihfa upa asiloah bu rianṭuantu in rian kan pek lai timi an i ruahceih tikah thlacamnak in thiang thlarau bawmhnak an hal. Khrihfabu cu Jesuh le Jehovah lamhruainak tangah a um ti cu a fiang ko. (Lamkaltu 20:28) Kanmah bawmh awk le zohkhenh awkah rian pekmi pa hna cu Pathian sinin hmuhmi laksawng an si.—Efesa 4:8.\n17. Upatnak langhter awkah unaunu hna nih a caan ah zeidah an tuah a herh?\n17 A caan ah Khrihfabu rian ṭuan awkah Khrihfa upa le bu rianṭuantu an um men lai lo. Mah tikah tipil a ing cangmi unaupa hna nih bawmh khawh a si. Cu bantuk unaupa zong an um lo ahcun tipil a ing cangmi unaupa nih an ṭuan tawnmi rian kha unaunu nih an ṭuan a hau lai. Cutin a si ahcun puanthaan asiloah luchin ti bantukin an lu an i khuh a hau lai. (1 Korin 11:3-10) Cutin a tuahnak thawngin innchungkhar le Khrihfabu ah lu sinak he aa tlaimi Jehovah timhtuahnak a upat a langhtermi a si.—A Donghnak I Fianternak 15 ah zoh.\nCozah Nawlngeitu Pawl Upatnak\n18, 19. (a) Rom 13:1-7 in zeidah kan cawn khawh? (b) Cozah nawlngeitu pawl cungah zeitindah upatnak kan langhter khawh?\n18 Tuchan ah Jehovah nih cozah pawl kha nawlngeihnak cheukhat a pek hna. Cucaah kan upat hna awk a si. Cozah nih rian ṭha tein an ṭuan khawh nakhnga le mi kha a herhmi rian an pek khawh hna nakhnga ram le bu pawl kha an tlangtlak. Rom 13:1-7 (rel) i lamhruainak hna kha Khrihfa hna nih an zulh. “Ram uktu bawi” kha kan upat hna i kan umnak ram i upadi kha kan zulh. Mah upadi cu kan chungkhar, kan rian le kan ngeihmi thilri cungah huham a ngei. Tahchunhnak ah, ngunkhuai kan pek i cozah nih a kan halmi ca pawl kha hmaan tein kan ṭial. Asinain Pathian nawlbia he aa ralkahmi thil tuah awk a kan fial ahcun zeidah kan tuah awk a si? Lamkaltu Peter nih “minung nakin Pathian nawl kan ngaih deuh awk a si” tiah a ti.—Lamkaltu 5:28, 29.\n19 Biaceihtu asiloah palik ti bantuk cozah nawlngeitu pawl he kan i pehtlaih tikah a zungzal in upatnak kan langhter awk a si. Khrihfa mino pawl nih an sayate le a dang sianginn rianṭuantu pawl cungah upatnak an langhter. Kan rianṭuannak ah midang nih rianngeitu pawl cungah upatnak an langhter lo hmanhah kannih cu kan langhter. Cutin kan tuah tikah lamkaltu Paul kan i zohchunhmi a si. Anih cu a har tik caan hmanhah nawlngeitu pawl cungah upatnak a langhter. (Lamkaltu 26:2, 25) Midang nih ṭha tein a kan pehtlaih lo hmanhah upatnak kan langhter zungzal.—Rom 12:17, 18 rel; 1 Peter 3:15.\n20, 21. Midang cungah upatnak kan langhter tikah zei ṭhatnak dah a chuak?\n20 Vawleicung ah mi pawl cu midang cungah upatnak an ngei ti lo. Asinain Jehovah miphun cu cutin an si lo. Kan hmuitinh cu mi vialte cungah upatnak langhter kha a si. “Mi vialte kha upat hna u” timi lamkaltu Peter pekmi lamhruainak kha kan zulh. (1 Peter 2:17) Midang cungah upatnak kan langhternak tikah mi nih an rak hmuh. Jesuh nih hitin a ti: “Nan ceunak zong cu mi hmaiah a ceu awk a si, cuticun thil ṭha nan tuahmi kha an hmuh lai i vancung khua i a ummi nan Pa kha an thangṭhat lai.”—Matthai 5:16.\n21 Innchungkhar, Khrihfabu le a dang kan nunnak kip ah upatnak kan langhter tikah kan tuahsernak nih midang kha Jehovah kong tam deuh in hngalh a duhter hna. Midang kan upat hnanak thawngin Jehovah kan upat kha kan langhter. Mah nih Jehovah lung a lawmhter i amah kan dawtnak zong a langhter.\n1 JEHOVAH NIH MIDANG HMANGIN LAMHRUAINAK A KAN PEK\n“Mi vialte kha upat hna u, . . . Pathian kha ṭih u.”—1 Peter 2:17\nLamhruainak zulh cu zeicah a har khawh men?\nNambar 16:1-3; Phungchimtu 8:9; Rom 5:12\nJehovah nih kanmah lamhruai awkah a hmanmi hna cu kanmah bantukin mitlinglo an si.\nJesuh nih nawlngaihnak ah a ṭha bikmi zohchunh awk a chiah. Anih cu a zungzal in Jehovah nawl a ngai.\nPhungthlukbia 27:11; Marka 12:29, 30\nJehovah kan dawtnak nih a lamhruainak upat awkah a kan forh. Chungkhar ah chungkharlu a um. Sianginn ah sayate an um. Khrihfabu ah Khrihfa upa an um.\n2 CHUNGKHAR TIMHTUAHNAK CU JEHOVAH SININ A RAMI A SI\n“Hi ruangah hin kan Pa hmaiah khukbil in ka kun tawn, amah hi vawleicung i khua a sami innchungkhar vialte nih an min an i laknak hram a si.”—Efesa 3:14, 15\nZeicah Jehovah nih chungkhar timhtuahnak kha upat hna seh ti a kan duh?\nJehovah nih chungkhar cu fale him tein an ṭhannak hmun le dawtnak in i pehtlaihnak hmun ah a ser.\nPhungthlukbia 1:8; 1 Korin 11:3; Efesa 6:1-3; 1 Peter 3:1\nChungkharmi dihlak nih anmahle an rian cio an upat tikah chungkhar ah ṭhatnak a chuak.\n3 JEHOVAH NIH JESUH KHA KHRIHFABU CUNGAH NAWLNGEIHNAK A PEK\n‘Khrih nih Khrihfabu cungah nawl a ngei.’ —Efesa 5:23\nKhrihfabu he zeicah hmunkhat ah rian kan ṭuanṭi awk a si?\nJesuh nih vawleicung i Pathian miphun zohkhenh awkah “zumh awk a tlakmi le a fimmi sal” kha a hman.\n1 Thesalon 5:12; Hebru 13:17\nKhrihfa upa le bu rianṭuantu nih Khrihfabu a feh nakhnga an bawmh. Mah unaupa pawl he kan ṭuanṭinak thawngin Jehovah nawlngeihnak kan upat kha kan langhter.\nKhrihfabu kha lungthin dihlak in kan bawmh tikah mikip nih ṭhatnak an hmu. Mah cu biaknak caah Jehovah timhtuahnak a si.\n4 JEHOVAH NIH COZAH PAWL KHA NAWLNGEIHNAK CHEUKHAT A PEK HNA\n“Pathian hnatlaknak tel loin nawlngeitu ahohmanh an um lo i nawlngei liomi hna hi Pathian nih a chiahmi hna an si.”—Rom 13:1\nCozah pawl kan upat hna kha zeitindah kan langhter khawh?\nMatthai 5:16; 1 Peter 3:15\nKan biachimnak le tuahsernak in upatnak kan langhter khawh. Mah nih Jehovah thang a ṭhatter.\nLamkaltu 26:2, 25; Rom 12:17, 18\nKhrihfa a simi nih kan umnak ram i upadi kha kan zulh. Ṭha tein an kan pehtlaih lo hmanhah an cungah upatnak kan langhter zungzal.\nBaibal phunglam nih nawlngeitu pawl an bia ngaih awkah a kan bawmh.\nMatthai 22:37-39; 26:52; Johan 18:36; Lamkaltu 5:27-29; Hebru 10:24, 25\nCozah nih Jehovah nawlbia he a ralkahmi thil tuah awkah an in fial ahcun aho bia dah na ngaih lai ti kha biakhiahnak na tuah a hau.


2014 Chungah Norway Nih Mi 3000 Leng a Kherh Cang Hna – Chin Community in Norway\n2014 Chungah Norway Nih Mi 3000 Leng a Kherh Cang Hna\nJuly 4, 2014 ccn 0 Comments\n2014 akal cangmi thla 6 chungah Norway nih ramchung umnak nawl a ngeilomi hna minung 3, 167 a kherh cang hna tiah thawng theih asi. Cucu buaktlakin nikhat ah minung 18 tluk kherh an si i, cucu nikum 2013 (nikhatah 13 tluk an kherh hna) he tahchun tikah nikhat ah minung 5 tamdeuh lengmang an kherh hna tinak asi.\nTukum chung tutiang kherh cangmi ah minung 1, 237 hi dantat khawhmi sualnak (criminal cases) ruangah chuahmi an si tiah theih asi. 2014 chungah tinhmi cu minung 7, 100 tluk kherh kho ding ti asi.\n2013 chungah khan minung 5, 934 an kherh hna i, cu chungah 2, 224 hi dantat tlak sualnak a ngeimi an si tiah theih asi.\nBuaktlakin minung pakhat an ram kherh nak ding caah a dihmi phaisa hi NOK 20000 asi tiah theih asi i, abikin Africa lei minung kherhnak caah cun a dihmi a tam khun i, NOK 100 000 tiang a dih kho tiah NRK nih a ttial. 2013 mikherhnak caah budget a dihmi hi kroner in million 680 asi tiah theih asi.\nTukum 2014 May thla tiang statistics zoh khawhmi chungin Burma minung kherhmi an um rih lo.\nRef: nrk.no, aftenbladet, politi.no\nPrevious Previous post: Norway Khuapi Dirhmun Ngei 102 Hna\nNext Next post: Ni personer pågrepet etter uro i Myanmar


Arsik hnacu hmape umlo bakin damter ningcang - Khuaruah Har News\nScientist hna nihcun arsik ahmape tanglo bak tiangin damter khawh ning thlopbul ningcang thar cu an hmuh khawh cang. Mah thlopbul ningcang incun arsik zualhma tukmi hna minung 5602 hna telhin minung 26773 hna sinah an rak hman chin cang tiah theih asi. Mah thopbul ningcu hmul cell hna cu sersiam hnuah arsik hna rak chuak tilo dingin rak kham ning cang asi.\nNational Institute of Health Research i Biomedical Research Center in Guys le St.Thomas hna nihcun ahlan ithlopbul ning nak cun tutan ithlopbul ning hin cun thatnak tampi a chuahpi deuh lai tiah an chim.\nMah research tuahnak ah hruaitu cu kum hra leng arsik hma thlopbul lei rian arak tuan cangtu pumsa dawhnak leiah mithiam professor Jonathan Barker asi.\n“Tubantuk ithlah chin nak leihoih in ithlopbul ningcang hin cun kha hlanah kan rak thlopbul bal hnalo. Mah hi cu hmailei ah kar hlannak thar pakhat asi. Arsik ruangah a buai tawn mi hna hrangah cun mah ithlopbul ning cu a herhtukmi ithlopbul ning asi kho lai. Hmai ah hmape pakhat hmanh tanglo dingin cun tuante ah kan sin anrak panh kha a herhmi asi” tiah Jonathan Barker nihcun a chim.\nTuni tiangah an hman rih pengmi arsik ithlopbul ning cu isotretinoin si asii. Sihmanhsehlaw mah si hman ah cun a dang thil pawipangtuk mi (side effect) atam tuk mi phun asi tiah theih asi. Mah si hman tikah cun tihrol fahnak le vun ronak hna a chuak khawh pinah nau pawi hna hrang lebang ah cun nau tiangin an irawk khawh tiah theih asi.\nA pathian sin ah tlacam cuahmah liomi anu thi lak in achuihtu fapa sual


Tlangcung Ah Pu Ngun San Aung Cu Meithal He An To Ter – Chintanbo\nTlangcung Ah Pu Ngun San Aung Cu Meithal He An To Ter\nOctober 9, 2021 admin MYANMAR NEWS 0\nRungtlang Ralbawi Motor Mongtu le Pumpak Assistant an Zaam. Hakha khua, Rungtlang 266 SAC ralhrang sakhaan ah a ummi Brigader General Myo Htut Hlaing i pumpak hnuzul/bawmtu (Personal Assistant) le a motor mongtu pa an zaam, tiah CHRO nih a ttial.\n“A zaammi hna nih an chim ning ah SAC ralkap i an nupi pawl le an chungkhar pawl zong ralhriam pek an si dih cang. Pu Ngun San Aung zong ralhriam an pek. Ralkap chung ah lungput lei rawhralnak le ttumchuknak zong a karh tiin an chim,” tiah CHRO thawngthanhnak ah an langhter.\nA zaammi ralkap pahnih an zaamnak nicaan le atulio an sining konglam fiang in langhter a um lo. SAC North Western Command Center (အနောက်မြောက်တိုင်းစစ်ဌာနချုပ်) ah Deputy Chief (luzik changtu) a simi Brig-Gen. Myo Htut Hlaing hi Rungtlang 266 ralhrang sakhaan ah a um lio a si. Thechinjournal\nSagaing ramtthen, Myeong myone, Kyauk Sa Yit khua ah ummi Min Aung Hlaing ralhraang palik sakhan cu tuni October ni 9, kum 2021 zing suimilam 5:00AM ah khan MSPDF, 27 Revolution Forces, Lungthin Dawh Misual Phu le Taloh PDF hna fonh in an kah hna.\nPDF nih ralhraang palik sakhan an kah hnanak le palik pawl bawm ding in motor pa 2 he vun rami ralhraang pawl bomb an puah hnanak kong kha tuan deuh zong ah kan rak thlah cang nain mah an rak thanh tiang ah khan palik sakhan an kahnak ah siseh bawmhnak pe ding in kalmi ralhraang motor pa 2 bom an puah hnanak ah thimi zat kha an rak langhter chih khawh rih lo caah kan rak langhter ve lo.\nPDF phu 4 fonh in ralhraang palik sakhan an va kah hnanak ah hin ralhraang pa 10 nak tlawm lo an thi, cun an hawi le bawm ding in Chaung Oo khua in Myeong khua lei ah motor pa 2 he vun rami ralhraang pawl cu 27 Revolution Forces, MSPDF (Myeong) le CHURF (Chaung Oo) hna nih mine bom in an puah hna.\nMine bomb in an puah hnanak ah hin ralhraang motor pa 2 ning bak in an i hlorh hnu ah a thal in an tla i motor cung cuang ralhraang 30 nak tlawm lo an thi ti, hi kah dohnak hi Taloh PDF, CDSOM (Myeong), Minmu Rainbow, Lungthin Dawh Misual Phu, MGN Ranger le thisen ding tti (RF) hna nih an phomh hnami si tiah Yangon Khit Thit Media nih update an tuah tthan.\nUpdate an hun tuah tthan ning ah cun Kyauk Sa Yit khua palik sakhan an kahnak le ralhraang motor pa 2 bomb an puahnak ah hin a pahnih fonh ah ralhraang 40 nak tlawm lo an thi timi a fiang.\nLungthin Dawh Misual Phu le Taloh PDF Fonh In SAC Ralhrang 40 Leng An Thah Hna


Dr. Sasa Nih Debate Tuah A Duh Lo Ruangah: Cheery Zahau – FIAKFAIROCK\nDr. Sasa Nih Debate Tuah A Duh Lo Ruangah: Cheery Zahau\nBy lian dang on October 17, 2020\nMyanmar ram i thim nak ding nile can cu a nau chin thluahmah cang i ai zuam tupawl ding zong an phur dih vio hna.Tu bantuk can ah hin cun party chung i rinhchan mi pawl zong thianghlim tein, Debate-nak nei kho hnanseh law mipi nih kan i hlawk pi tuk cio hnga.\nMipi theihnak zong a kau deuh lai i, politic lei zong ah kan mit a var deuh hnga. Cheery Zahau nih “October 18, 2020 (zarhpini) zan lei nazi 7 pm ah The Chinland Post in interview nak an ka nei lai. Kawl holh le Lai holh ka cawh lai. Sasa nih debate tuah a duh lo ruangah one-on-one interview tuahnak chan hi a si. Nan zatein rak ngai ding in kan sawm hna” tin a facebook ah a langh ter.\nCheery Zahau hi ram le miphun hrangi a rak cawlcang lengmang mi pakhat a si. Kan hnu zong ah tihin a rak langh ter cang. “Kawl ralkap ICJ tiang a va hum tu NLD Chin pawl nih CNLD le ral kap an i kawp lainan ti mi cung ah an za tein hmunkhat ah um hnassh law, keimah pakhat lawng zong nih debate tuah ka ngamh. Asinain, debate cu biatak / a sinak (facts) lawng chimh khawh a si” tiin Debate tuah a ngamh nak kong a langh ter cang.\nCNLD le NLD members le supporter pawl konglam a langh ter mi: “Election neihnak ding ni 28 lawng a tang. Kan campaign cuahmah nak i ka hmuh mi thil pakhat. CNLD members le supporter pawl hi mipi zaran kan si.\nKan mipi harsatnak le sifah harstanak ti mi hi a thei fiang tu bik le a tuar tu bik kan si. Thleidannak, a diklo tuk mi system ruangi harsatnak a tuar zungzal tu pawl kan si. mah cu system duh lo i thlen ai tim lengmang mi pawl hi, CNLD ah kan i fonh kho dih. NLD cu tu bantuk tho tho i power neih, a diklo tuk mi system cah ter chinchin tu an si. Zeiruang ah tiah cun, mahhi syatem hi an hrang ah cun hlawknak a si.\nCun, kan Chin mi lakah mirum le mi nei, a ho hmanh nih tongh khawh lo mi, cozah riantuan thing mi mirum, Messiah bantuk i lianngan ngai i um ai tim mi, mi chanhchuah tu bantuk i thinlung nei mi, i thiam ter ngai, hlawknak pakhat long a zoh mi sumdawng pawl hi, NLD ah an i fawnh khawm. An mah i agenda ah mipi hrang ai tel loh, an power (nawl ngeihnak) feh ter chinchin lawng khi an agenda a si” a ti.\nCredit : Meifar


Mark, Joshua J. "Karnak." Ancient History Encyclopedia. Ancient History Encyclopedia, 16 Sep 2016. Web. 23 Jan 2021.


Breaking News : Tunai Te Khan Melania Trump Nih Christmas Tree A Don (Video). – Kawltu Team\nBreaking News : Tunai Te Khan Melania Trump Nih Christmas Tree A Don (Video).\nNovember 24, 2020 November 24, 2020 Pu Tawn Mang\nTu nai deuh te khan First Lady Melanis Trump nih Christmas tree dawh taktak simi le pui taktak mi cu White House ah a don. A video zong zoh khawh a si lai. Trump nupi Melania Trump nih hin White House Christmas Tree 2020 cu lunglawm tein a don a tang bak ah a video zoh khawh a si lai. Melania Trump hi a rak i dawh tuk rih. Uar um kho taktak si.\nVideo Credit : ABC News\n(Mah capar hi van rel chap) Breaking News : Mithiam Pawl Nih Jesuh Khrih Hngakchiat Lio Umnak Inn An Hmuh Cang.\nBritish Researcher nih Israel ah Jesuh Khrih, Mary le Joseph inn a hmuh cang. Jesuh Khrih a rak um tawn nak inn hi Sisters of Nazareth Convent tang ah a rak um. An umnak inn hi Researcher nih a chim ning ahcun Joseph nih a sakmi si dawh a si.\nUniversity of Reading in Archaeologist, Professor Ken Dark nih hin Jesuh inn a si maw silo timi a cawn nak(Investigate nak ah) ah ni 14 chung bak caan a hman. Sisters of Nazareth Convent in Nazareth, Israel tang ah a rak um.\nHmanthlak kan van thlah mi hi Jesuh Khrih umnak inn asi tiah archaeologist nih a chim. Vawlei thiamsang pawl hi uar an rak um bak ko. Jesuh Khrih umnak inn tiang an hmuh chuah hi cu a sunglawi taktak.\nMah inn hi Jesuh Khrih lawng siloin Jesuh Khrih A nu le pa tiah kan chim mi Mary le Joseph umnak inn zong a si. Caan saupi Mary le Joseph sinah kan Bawipa Jesuh Khrih hi A rak um.\nA tang bak hmanthlak ka van thlah mi hi Jesuh Khrih umnak inn an hmuhnak Sisters of Nazareth Convent cu a si.\n← Trump Nih A Sungh Mi CU A Cohlang Tak Tak Maw (Fianternak)\nA Poi Tak Tak. Chin Mi Tampi Umnak Kalay Ah Zawtnak Tih Nung Tak Tak Mi A Tlung. →


Takvun A Rocar mi Tlormil Ternak Caah Zeibantuk Tirawl Dah Kan Ei Piak Lai – Chin Cele\nTakvun A Rocar mi Tlormil Ternak Caah Zeibantuk Tirawl Dah Kan Ei Piak Lai\nJanuary 23, 2021 chincele THEIHTLEI 0\nKhual na tlawn ruangah siseh, a dangdang ruangah na takvun a rocar ah siseh, ni nih lak ruangah takvun aa rawk ruangah lungrethei in um theo tawn a si. Cu bantuk aa rawk mi takvun cu Tamhnak dawr ah pawngtin, hmai thianhhlimter tibantuk zong a ngah bantuk in eiding tirawl zong in tuahto khawh a si.\nMinung a si mi paoh nih takvun dawh cu duh dih cio a si. Asinain mitampi nih kan takvun kha tha tein zohkhenh lo in nilin lak ah zeihman a kham loin chuah, Skincare thuh lo in chawhvah, zan ah makeup thuhmi hnawt pin ih kan hmang theo tawn, mah bantuk kha hrial bak a herh mi an si hna.\nKan takvun a rocar mi tlormil thannak dingah zeibantuk tirawl dah kan ei lai timi tangah kan rak langhter…..\n1. Serthlum (Orange)\nSerthlum hi takvun dawhnak le tlormil nak caah a tha mi vitamin C le Vitamin A tampi a telmi a si caah takvun a rocar mi a tlormil ter i dawh tein a um ter than kho tu a si.\n2. Anntam Tawba sen (carrot)\nAnntam tawba sen ah Vitamin A le Beta-Corotene pawl tampi aa telmi a si. Anntam Tawba sen hi takvun dawhnak caah umlo awk a tha lo mi eiding pakhat a si. Anntam tawba sen hi zan ih lai paoh ah phio i a hang in din piak nak nih a rocar mi takvun kha a tlormil ter pin ah rihzaan zong a control khotu a si.\nAlu ah vitamin A a tel caah a ngan a dam mi takvun sinak ding caah eipiak a herh ngaingai mi a si. Potassium le Ahmin dat tampi in a tel caah takvun mil tlor nak caah bawmchantu tha a si.\nHru ah Omega 3 tampi a telmi a si i ALA a tel caah takvun a hninoter i takvun chungah a thi cia mi cell pawl kha a thianhter i cell thar pawl chuahkhawhnak dingah a bawmhchanh.\n4. Phezeti (Water Melon)\nPhezeti cu ti dat tampi a tel mi thingthei pakhat a si caah takvun hninno nak caah a tha ngai mi sii phunkhat a si. Vitamin A le Vitamin C zong tampi a tel caah Takvun tlormil nak caah a tha ngai mi a si. Cu pin ah Potassium dat tampi a tel i Calories a telmi a tlawm caah rihzaan zawr a duh mi hna ca zongah a tha ngai mi a si.\nTakpum Ngandamnak Caah Abiapi Taktak mi Eiding Tirawl Pawl


A Mak Kho Tuk Ee! Nauhrawh Le Neihkhat Umh Lawng Sualnak An Si Lo! – Chin 11 News\nA Mak Kho Tuk Ee! Nauhrawh Le Neihkhat Umh Lawng Sualnak An Si Lo!\nPosted By: chin11news January 31, 2021\nNauhrawh le neihkhat umh lawng sualnak an si lo, din lonak tuah le fa cawnpiak thiam lo zongteh:- Trump ttanhtu, Lai pawl nih nauhrawh le neihkhat umh lawnghi nan buaipi i mah hna pahnih lawnghi sualnak ah nan ruah. Sualnak dang cu biapi ah nan ruat lo i tuah zongah a poi lo titluk in nan ruah. Mah tikah chambaunak le tlamtling lonak tamtuk nan nei ti khawh a si. Sualnak dang cu buaipi tlak lo phunah nan ruah cu/chimtlak lo nan ti cu.\nMahcu a palh tukmi ruahnak a si. Bible ah nauhrawh le neihkhat umh lawng sual a si a tinak a um lo. Mahtluk sualnak a tammi hi chimcawk lo a si ko lai. Nauhrawh le neihkhat umh lawng nan thinlung ah a um peng tikah sualnak dang caah daithlang in nan um lai tikah nan nunnak ah tlamtling lonak le chambaunak a tampi ko lai. Biden a ttanhtu pawl nih cun sualnak vialte kan doh dih ko/doh dih kan i zuam fawn. Sualnak vialte cu kan buaipi. Trump ttanhtu Laipawl, nauhrawh le neihkhat umh sualnak lawnghi arhla fungkhat tlaih in i tlaih ti hlah u. Mah ti nan kal pengah cun nan rawk chin lengmang ko lai. Mah sualnak pahnih lawng biatak tein buaipi zonghi pialsual/kalsual a si ve. Mah vialte sualnak dohding hi nan thei lo maw?\nTrump ttanhtu pawl nih nauhrawh le neihkhat umh nan doh tluk tein sualnak dang vialte zonghi do ve hna u. A bik in din lonak, eihmuarnak, le ziknawhnak hna hi biatak tein do ve hna u. Nan theih cio bang sualnak cu nitin kan nunnak ah a muisam phundang dang in a lang ko lai i cu ve bantuk in din lonak zong a muisam phundang dang in a lang ve ko lai. Cozah phaisa fir le ning cang loin hmang lawnghi din lonak tuah a si lo.\nUS ram le ramdang a um Trump ttanhtu pawl nih do hna u tiah kan forhfial duhmi hna din lonak pawl cu tax file tikah a hlei tuk in phaisa hal a hmangmi Laipawl. Tahchunhnak ah miphun dang nih tax file man $100 an lak tikah kanmah Laimi nih $150/$200/$250 a lami an um ahcun biatak tein do hna u/soisel hna u. Cun citizenship phit tikah Laimi holhthiam lo bawmh an hauh tikah phaisa tamtuk in lak a hmangmi an um.\nMah pawl zong biatak tein do hna u. Kawlram ah nupi lak, nu le pa auh a duhmi pawl bawmh tik zongah phaisa tam piin lak a hmangmi, Laimi lakah an um. Cu bantuk pawl zong fak piin do hna u. Appointment a um tikah holh lettu (interpreter) nih phaisa a hleihluat in lak a hmangmi an um fawn. Mah pawl zong doh hna ding. Laimi lak ah mah bantuk in a phunphun in i hlennak a um lengmang. Inncawk le motor cawk tik zongah tamtuk in le a hleihluat tuk in phaisa mi a lami an tampi. Mah pawl zong doh hna ding. Rian sok tik zongah mi bawmh riangmang in phaisa tampi hal a hmangmi zong an um ttheu. Mah bantuk sualnak/din lonak pawl zong doh dih hna ding.\nKhrihfa buu phaisa le thilri pawl cu pastor le Khrihfa upa cheukhat nih ningcang loin hmang a tamtuk. Mah pawl zong biatak tein doh hna ding. Laitlang kan khua cio caah hehtiah a phun2 in rianttuan a si tikah cheukhat hruaitu upa te le phaisa kengtu hna nih thawhbur phaisa cu ningcang loin hmang le sawksam a um ttheu. Khua phaisa cu mah phaisa bantuk in a hmangmi an um ttheu. Mah bantuk pawl zong fak piin soisel hna i doh hna ding.\nRam le miphun rianttuannak caah tiah phaisa khawlh i mah cu ningcang loin a hmangmi zong an um len. Bu pakhat khat i hruaitu le phaisa kengtu nih zapi phaisa thawhmi cu ningcang loin hmang a um lengmang fawn. Mah bantuk pawl cu biatak tein doh hna ding. Midang bawmhnak ah phaisa kholhmi zong ningcang loin a hmangmi an tampi fawn. Cu vialte cu din lonak/sualnak lawngte an si i fak piin doh ding an si.\nNan fale biatak tein cawnpiak hna u. Nu le nu, pa le pa umh a tthatlo ning zong cawnpiak hna u. Nauhrawh a tthat lo ning zong theihter lengmang hna u. Cozah tuahmi lawng auhnawh len ti hlah u. Nan fale nih volhpamh, upat lonak, le nuncan ziaza dawh lo an tuah/an hmang ahcun fak piin cawnpiak hna u/si hna u. Ca zoh le rianttuan an huamnak ding zong in biatak tein cawnpiak hna u. Teimak le toidor nun zong cawnpiak hna u. Biatak tein nan fale nan cawnpiak khawh hna lo ahcun nanmah nak in sifak le rethei in an umlen te lai.\nHomeless zong tampi an i chuah te lai. Misual phu ah an i chuah te lai. Cozah rianttuan kho ding an si lo ahcun nanmah bantuk tal in rianttuan an huam a hau lai, ramdang ahcun. An lung a fim khawhnak dingah Laitlang i nan rak sining, nan dirhmun, le nan harning zong chim lengmang hna u/theihter lengmang hna u. Na fale ttha tein na cawnpiak khawh lomi hna zonghi sualnak a si ve. Din lonak a phunphun na tuahmi zong sualnak a si ko. Khrihfa mi nih sualnak dohding tamtuk kan nei tihi philh hlah u sih. Nauhrawh (Abortion) le neihkhat umh (same-sex marriage) lawng sualnak an si lo.\n(Rom 3:23), “Zeicahtiah mi vialte cu kan sual dih cio ko i Pathian sunparnak kha kan bau dih cio ko.” (Jeim 4:17), “Cucaah cun hi a tthami thil hi ka tuah awk a si tiah a hngal ko ttung i a tuah lomi cu misual a si.” Catialtu: Van Tum


ADIK BAK HIH, RAM THUMNAK A UMMI LAIMI VIALTE RAK RELCIO UH – The Chinlung Post\nRamdang phak le cangka in boih (degree) lak colh le fim dih siseh law Lai miphun zong kan i za tuk ve ko lai. Ramdang a phanmi Laimi hi zatuak 100 ah 90 tluk cu cathiam lo kan si. Laitlang kan um lioah mah lawng in Mandalay le Yangon khua tlawng hmanh a thiam lomi kan tam. Asinain ramdang kan phak le cangka cun zeizong vialte a thei dih bantuk in biachim le um kan hmang fawn. Toidornak lungthin kan nei lo. Kanmah le kanmah sang tuk in kan i hmu.


Reinert Kverneland (Photo: Mangte) Dawtmi hawi le vialte hna, Nan Miphun ni i hrawm ve dingin nan ka sawm ve caah kai lawm i nan Miphun Ni zong kan lawmhpi ve hna tiah chim hmasa ka duh. Byrne khua ah puai tuah dingin nan kan thim lawng siloin hi vialte minung nan rat khawh ca zongah a ttha tuk. Tu bantukin puai a kan tuahpiaktu Rogaland um Chin Community zong kan lawmhpi hna, cun nanmah Chinmi ca lawng siloin nan hawile dang hna ca zongah tubantuk le tonnak dangdang zong nan tuah [...]\nAuthor : ccn Published: February 21st, 2014\n( ၆၆ ) ႏွစ္ေျမာက္ ခ်င္းအမ်ဳိးသားေန႔ ထုုတ္ျပန္ေၾကညာခ်က္။ ရက္စြဲ။ ၂၀ ေဖေဖာ္ဝါရီ ၂၀၁၄ ယေန႔ ၆၆ ႏွစ္ေျမာက္ ခ်င္းအမ်ဳိးသားေန႔ သည္ ဘုုိးဘြားမ်ားက ခုုိင္မာသည့္ စိတ္ပုုိင္းျဖတ္မႈျဖင့္ [...]\nAuthor : ccn Published: February 15th, 2013\nFebruary 20, 2013 1. Since the arrival of the first Chin in November 2002, Chins settling in different parts of Norway have commemorated the Chin National Day every year. Recognizing the importance of this historic day, the CCN founded in 2004, had since then set one of its primary objectives to commemorate the Chin National Day by taking a leading role in organizing the event. The first CCN organized Chin National Day event was held in 2005 in Stavanger. 2. Since 1948 this special day [...]


Rakhine State ah Ralzaam 226,000 Leng an Um Cang | THE CHIN EXPRESS\nRakhine State ah Ralzaam 226,000 Leng an Um Cang\nRakhine state ah cozah ralkap le Rakhine hriamtlai AA ral ruangah inn a zaamtakmi ralzaam 226,804 an si cang.\nJuly thla ahkhan ralzaam 190,700 leng an si. August thla in atu kar ah 36,000 leng an karh, tiah Rakhine Ethnic Congress (REC) nih a thanh.\n“Kaladan Tiva thluangthluan um khuami pawl cu an khua an khanghpiak hna, an hliamh hna, an thah hna i cozah ralkap nih an khua an hrawh piak hna caah an zaam dih. Mah ruangah umnak ngei lo ralzaam an karh tuknak asi,” tiah U Zaw Zaw Tun nih a chim.\n“Kyauktaw, Rathedaung le Buthidaung peng khuate pawl hi a zual khun,” ati.\nU Zaw Tun nih, “cozah ralkap nih ral tuk ngol sehlaw COVID-19 pulrai ruangah rawl a harsami hna kong hi ruat deuh seh ti ka duh,” tiah a chim.\nRakhine state ah COVID-19 zawtnak a karh tuk caah cozah nih “inn ah um dih uh” tiin nawl a chuah nain cozah ralkap nih ral tuk a ngol hlei lo, tiah REC nih a chim.\nSeptember 17 ah, Rathedaung peng Shwe Laung Tin khua cu cozah ralkap nih miakpi in a kah i khuami 1 a thah, 2 a hliamh hna. Mah ruangah khuami vialte nih Sittwe le peng dang lei panh in an inn an zaamtak dih.\n“Inn ah um kan duh ko nain kan um kho lo. COVID-19 zawtnak kan ṭih ko nain, miakpi nih a kan tlak lai ti kan phang,” tiah Sittwe khua um phungki sianginn ah aa dormi Shwe Laung Tin khuami Daw Khin Khin Than nih a chim.\nMah lak cun, COVID-19 ruangah cozah nih khualtlawn a khap caah mi bawmtu bu pawl zong nih an bawm kho hna lo.\nRalzaam camp 1 ah ralzaam 1,000 hna an um caah COVID-19 nih a den sual hna ahcun khuaci an mui lai.\nKyauktaw peng khuasa Pyithu Hluttaw MP U OO Tun Win nih, “mipi cu inn ah um uh, leng nan chuah cun mask i hruk uh ulaw pe 6 hlat in um uh tiin cozah nih a ti hna nain, khuami dihlak an i dornak ralzaam camp pawl ahcun zulh khawh ding asi lo,” ati.\n“COVID-19 pulrai lio hna ahhin cun kap hnih nih ral tuk ngol hna seh ti ka duh. Hi tlukin mipi harnak an ton lio hoi hna ahcun, mipi zaangfahnak langhter hna seh ti ka duh. COVID-19 pulrai lio ahcun mipi hi usapek ding an si,” ati.\nCozah ralkap (Kawl Ralkap) le AA cu Rakhine state ah 2018 November thla in atutiang an i kap peng. Khua an hrawhmi, khuami an hliammi le thahmi hna tuak tikah tutan hi an i kah fak bik asi.


Iran Cozah Nih Nuclear Le Atomic Bomb Siam Hram A Thok Taktak Ko Cang Rua Thinphang An Si Cang — Salai Ephraim Thawngpang\nAmerican cozah nih a huat cem mi kum 2015 lio ah Iran cozah nih nuclear hriamnam le Atomic bomb ser nak ah uranium hriamnam pawl a rak ser cangmi hna cu Iran cozah nih a tu ah a thar bak in a pehzulh t’han cang tiah Fars news agency pawl hna nih tuchun ah report an tuah t’han cang.kum 2015 lio i Iran nih nuclear le Atomic sernak ding caah uranium hriamnam a rak sermi hna hi American nih biatak tein a vun hrocer hnu ah cun Iran nih caan saupi a tawngtham ngam ti lo mi a si.\nHi konghe pehtlai in Fars news agency pawl hna nih an chim ningah cun Iran cozah nih kum 2015 lio in Atomic bomb le nuclear hriamnam ser nak ding caah uranium an rak sermi hna le a tu ah an serthar mi uranium thilri pawl hna cu fonh in Iran cozah nih nuclear le International Atomic Energy Agency zei zat dah kan ser khawh lai tiah zoht’i nak an tuah dih cang tiah an chim.\nCun, Iran cozah nih hin kum 2015 lio ah a rak sermi uranium lawng si lo in kum 2019 May thla lio ah khan a dang uranium cu a ser t’han rih.hi a sermi uranium hmangin nuclear le International Atomic Energy Agency cu fawi tein a ser khawh cang.asinain cu hlan ah cun American cozah ruangah a nuclear le Atomic bomb cu a ser hraw rih hna lo.\nAmerican cozah le Iran cozah karlak thil umtu ning kongah Europe ram uk bawi hna nih cun Iran cu kham khawh a si ti lo caah American cozah nih a tuk/den khawh taktak cang tiah a chim.cu pin ah Iran cozah sin zongah hi thil na tuah mi hi American cozah nih a duhlo caah an kut in na luak khoti lo tiah a hrocer tiah an chim.\nTagged Iran Cozah Nih Nuclear Le Atomic Bomb Siam Hram A Thok Taktak Ko Cang Rua Thinphang An Si Cang\nKhuacaan A Hmanti Lo: July 1.2019 Ni Ah (ICE) Rial Bak In Mexico Ram Chung Cu Thlichia A Hrang Ciammam I Khuaci Mui In An Um →\n← Israel Cozah Nih Germany Vanlawng Air Boeing 737-400 Chungah Thil Puah Thawng A Theih Caah A Raltuknak Jet F-16 Pahnih Bak In A Dawiter Hna


DAW AUNG SAN SUH GYI BIACHIM MI A TAWINAK IN - Hakha Times\nDAW AUNG SAN SUH GYI BIACHIM MI A TAWINAK IN\nNihin cu kan pi Suh Kyi biachim mi ngaih ruahah hotel cheukhat hna zong an khar i mitam taktak nih a bia chim cu an rak ngaih cio.A chim mi cu a huap in a tawinak in kan rak langh ter . A chimbik mi cu kan kawlram i a buaibai ngaimi ram pakhat a si i i kan buaibainak ah hin ramkip um mi nih rak kan bawm uh rak kan tawlrel pi uh ti hi a si.\nA tu raal zaam pawl chungin a zaam mi lak ah kawlram kir a duh mi kawlram mi a si tak tak mi cu kan cohlan lai ti mi a chim. Human Rights a rawk mi hi vun remh tthan dingah i bawm cio ding in a chim.Kan ram hi a no tuk rih mi democracy ram a si caah buaibai nak phun tling kan tong a ti.\nKan buaibainak a hram picu ‘fear’ timi ttihnak ruangah le’ hate’ timi i huatnak ruang ah a si a ti.Mah caah hin ramdang mi vial te zongnih hin bawmh kan hau ti hi a si. Kawlram chungah hin diverse a um tuk kei cu cu miphun kha miphun ti mi zong a tamnak hmun a si.A luan ciami cu chia ko u law a tu buaibai nak hi zeitin dah kan dihlak i bawm in kan ေျဖရွင္း lai tihi abiapi a ti.\nHarmony,peace le development kan hau tiah a chim.Hmailei caan saupi zeitindah khua kan sak lai kan tthut um ning a si lai ti hi a bia a ti. Rakhine ram ibuainak hi biaknak buaibainak a si lo biaknak tampi a umnak ram a si a ti fawn.\nCu caah a tutan Yalhiang ram ttjen buaibai nak ah hin kan dih lak in le ramdang mi hna zong nih kan bawm cio uh ti kha a chim mi a huap cu a si .\nKalay Le Tidim Karah Mataw Accident ah Minung 5 An Nunnak Aliam


Hakha ah Zophei Baptist Church, Hakha An Dirh - THE CHINLAND POST\nHakha ah Zophei Baptist Church, Hakha An Dirh\nZophei Baptist Church, Hakha September 1 Pumh dih Meeting/ Zophei Baptist Church, Hakha Facebook Page\nZophei Baptist Association le Hakha um Zophei cheukhat tanrual hnatlaknak in Zophei Baptist Church, Hakha (ZBCH) cu September 1, 2019 Keisih Sang, Ramkulh Fimcawnnak zung thlang lamton (electric) lam ah Khrihfabu an dirh cang tiah theih a si.\n“Hakha ah Zophei inndong hi 1200 fai le milu in 5000 kan um lai tiah tuak a si. Aluan cia caan tampi ah Zophei Khrihfabu kan dirh lai ti hi ruahnak a chuak lengmang. Pengtlang tanhnak le hmuhthiamlonak a chuak tuk sual lai tiah kan isum lengmang ve. A sinain caan le ni nih a kan hngak ve tilo. Zophei fanau tampi Hakha ah pehtlainak a chambau, cun a ruang tampi ruangah biakinn a phan tilomi tampi um a si. Cucaah Pathian bia in Zophei nih taksa thinlung thlarau kan I funtom than i rian kan tuanti than khawhnak hnga, ramchung ramleng Zophei tefa vawlei lei le biaknak lei ah siseh rian kan tuanti khawhnak hnga le Pathian ram kauhnak caah fak deuh in rian kan tuan chin khawhnak hnga caah a tu bantuk in Khrihfabu kan dirhnak hi a si” tiah ZPBA AGS Rev. Za Ceu nih The Chinland Post ah a chim.\nZophei Baptist Church, Hakha signboard /Facebook Page\nKhrihfabu dirhning le pomning kong he pehtlai in “Biaknak Fellowship in zumhning pomning zong aa lawhlo ahcun kan fekfuan lai lo tiah kan ruah caah Baptist lawlaw in kan dirhmi hi a si. Bu le holh kongah thleidannak kan ngei lo. Mah siaremmi holh in Pathian thangthat khawh a si. Khrihfabu chungtel hi mah lungtho te bak in a lutmi lawng kan cohlan rih. Hi Khrihfabu dirhmi kongah Hakha Baptist Association le Hakha khuapi Khrihfabu cheukhat zong thawngtheihternak le mah lungtho tein chungtel si a duhmi hna an um ahcun luh khawh a sinak kong, a herhningin thawng nan kan thanhpiaknak hnga tiah sawmnak le nawlnak kan tuah cang hna” tiah a biapeh ah a chim.\nZophei cu Thantlang peng thlang leikap ah Khua 23 aa funmi khuatlang milu 15000 fai, Thantlang le Hakha ah minung 5500 fai an um lai tiah tuak a si. Zophei Baptist Church, Hakha cu Zophei Baptist Association (ZPBA) BM meeting hnatlak ningin August 25, 2019 ah ZPBA le Hakha Zophei sawmmi cheukhat tonnak ningin biachah a si i September 1, 2019 Zarhpini ah pumhnak an thok hi a si. A voikhat pumhnak le Biakinn onnak ah minung 150 leng an I pum kho tiah thawng kan theih.\n“Hakha cu Malaysia bantuk a si lo tikah Hakha an rak phanh cang ahcun mah le aa naihnak Khrihfabu ah ipum kho cio hna sehlaw ti hi kan duhbik ko. Holh zong aa theimi kan si caah mu. Atu cu Hakha a ummi nih thawkmi silo in an khua an ram i Association pawl nih kan dirh lai, kan khua kan ram thanchonak caah an rak ti tikah thlauhnak nawl, tinak nawl kan ngei ve hna lo. Kan dirhmun cu kan chim hna. Cheukhat cu a tong hmanh an kan tong lo. Zophei tu kha an rak chim i HBA nih nan kan bawmh hnga, aherhmi thawngthanh le lungtho tein an itel khawhnak hnga an ti i khakha HBA kan lungput a silo kan ti hna. Kan in thlauhngam hna lo, thlauhnak nawl kan ngeilo. Kan in alngam hna lo tihi HBA kan lungput a si” tiah Hakha Baptist Association General Secretary Rev. Nawl Cung Lian nih The Chinland Post ah a chim.\nHakha khuachungah pengtlang hoih Khrihfabu in Lautu, Mara, Senthang, Zokhua, Zotung le Zophei hna an um i Mie peng zong caan tlawmpal ah dirhding timtuahnak an ngei ve tiah theih a si.\nPrevious Uk Ling Thang Nih Champion Siangpahrang Taisawm A Co\nNext Chinram Ah H1N1 Zawtnak Ngeimi Pahnih An Hmuh Hna Timi Biafiang A Si Rih Lo: Minister Pau Lun Min Thang


PA LE PA A UAR MI VULEI CUNG MINTHANG HNA – Chin 11 News\nPA LE PA A UAR MI VULEI CUNG MINTHANG HNA\n1. COLTON HAYNES hi pa hi milar pakhat a si i, Entertainment Weekly, May 2016 ah khan biachim an sawm i, cu ah cun nudok padak (gay) a si nak kong a chim. tuah hin cun JEFF LIFTHAM he an i um i nuam ten khua an sa tti.\n2. Big Bang Theory Star JIM PARSONS hi interview journalist pawl i an tuah nak ah, a si ning tein nudok padok (gay) a si nak cu a chim. May 2017 ah khan Toda Spiewak he an i um.\n3.TIM COOK (APPLE CEO) hi Business hlawhtling mi a si i, (gay) ka si nak nih hin thil ak tuah mi ah hlawhtlin nak a ka pek tiah a chim. Gay ka si hi ka hmai hngal i Pathian i a ka pek mi sinak sunglawi bik miah ka chiah a ti.\n4. SAM SMITH hi 2012 khan lar hram a thok i tu ah cun vulei cung milar pakhat ah a hung cang i, 2014 ah khan Grammy Award voi 4 a hmuh i, Model minthang Jonathan Zeizel he an i duh nak kong a chim.\n5. WENTWORTH MILLER, Prision break i Michael Scolfiled i a cang mi pa kha si i, gay a si nak kong cu interview an neih nak ah a chim. Russia i an sawm nak zong ah ka kal lai lo, a ruang cu gay pawl zei i a rel hna lo ruangah tiah a chim.


Israel zong nih Ukraine ram cu thil tampi supply apek ve hna cang, Ukraine ram caah hin Sweden le Finland ram nih hin san tlainak tampi angei, – Kawltu Team\nMay 21, 2022 May 21, 2022 Pu Tawn Mang\nIsrael zong nih Ukraine ram cu thil tampi supply apek ve hna cang,\nIsrael nih thla 3 dengmang Russia Ukraine invasion a phan nak ah hin, kal ning adangter deuh deuh khi asi cang, aruang cu Israel Veterans nih Ukrainians hna an bawm timi zong hi an ithupter khawh ti lo, Medicine le humanitarian aid tampi an kuat cang, ambulance he\nIsrael Defense Ministry tar lan ning in, Jerusalem nih Kyiv rescue forces & civilian organizations hna hman ding caah 2,000 helmets & 500 flak jackets an kuat fawn, Israel nih hin Russia Ukraine karlak ah neutrality ngeih a tim ngai ko nain, Russian Foreign Minister Sergey Lavrov nih Adolf Hitler nih Jewish heritage, a ngei tiah achim hnu in boruak arak tha lo khi asi, Russian President Vladimir Putin nih Prime Minister Naftali Bennett sin ah ngaihthiamnak ahal ko hman ah, Israel nih hin Ukraine lei ah an sining an langter ko.\nUkraine ram caah hin Sweden le Finland ram nih hin san tlainak tampi angei lai tiah chim asi,\nUS embassy Kyiv ah um mi cu open than asi cang lai nain, US hi ralring ngai tein acawlcang, Embassy riantuan tu hna cu venhimnak pek ding ah, US ralkap kalter an tim lo, Defense official Pentagon nih State Department hna nih embassy venhimnak lei ah lama rih ding in achim piak, Former German Chancellor Gerhard Schröder nih Russia Ukraine invasion ah, Russia he an ipeh tlainak a ning tein akalrih ruang ah, German Parliament (Bundestag), lei ah officenak tawn cu an idinter rih ko lai, European Parliament nih Schröder hi sanctions ah an ceih lio pi asi, Schröder nih hin Russian energy companies Nord Stream 1 and 2 & oil company Rosneft ah sinak sang ngai ngeih mi asi.\nSweden Prime Minister Magdalena Andersson nih White House, President Biden hna he Rose Garden Press Conference an ngeih nak ah, “Sweden mipi & acoyah duh ning in, NATO Alliance joint nak form kan submit cang, Sweden hi NATO Alliance hna caah san tlai ngai kan si lai, NATO Alliance caah Sweden ram le mipi hna zong san an tlai ngai fawn lai, kan him fawn lai, Finland Sweden hna hi defense capabilities tha tak ngei mi asi, zalongnak, democracy & Human Rights upat tu le ken mi hna kan si tiah ati.\nFinnish President Sauli Niinistö nih cun NATO Alliance Ally fektuk mi si aduh tiah bia akam,”Finland hi NATO caah hawitha ngai kan si lai, Finland nih hin Turkey he bilateral relations tha tak ngei mi kan si, Turkey’s security caah kan ipek bantuk in, Finland’s security caah Turkey ipeknak hi kan duh ve fawn, US President Joe Biden nih Finland Sweden hna hi full support a pek, Biden administration nih US Congress sin ah Sweden Finland hna nih NATO an joint khawhnak hnga, theihthiam ding hna umnak ah reports an pek cawlh fawn.\n← Yangon ralhrang Leader nih angeih mi Inn 4 hna le ahmun cu NUG nih an zuar cang lai tiah thawng theih asi,\nTime Magazine nih atial ning ah Ukraine President cu Person of the year 2022 caah thim, Jet Fighter pahnih acawk piak bak ko an titha ngai, →


RALHRANG NIH CHIN MINO 6 AN KAH HNA, MINUNG PAHNIH NUNNAK ALIAM – The Chinlung Post\nRALHRANG NIH CHIN MINO 6 AN KAH HNA, MINUNG PAHNIH NUNNAK ALIAM\nJuly 10, zan 10:00 pm hrawngah Sagaing ramthen Tamu peng New. Zalenphai@Naungket khuathar ah a ummi Chin (Kuki) mino 6 hna cu inn lei an lawi leiah Kyaunpintha hlei pawngah ralhrang nih an kah hna i pahnih an thi. Pathum an hliam hna, pakhat cu him tein a luat kho tiah theih a si. Hi Chin mino 6 hna cu kum 15-16 kiangkap an si.\nLo rian a tuanmi an si i niruk ni a si caah Kyaunpintha khua ah an va leng i an lawi lei ah atu bantukin ralhrang nih an kahmi hna hi a si. July 9 zongah khan Kyaunpintha khuami Chin mino 4 hna cu India SIMCARD nan i tlaih ti ruangah ralhrang nih an tlaih hna. An chungkhar nih palik sakhan ah ton dingin an hal hna nain an sianh hna lo tiah theih a si. (Chin World).\nRelchih: Thinlung a nuam kho hrim lo, Tuzing cu minung pakhat nih kan sin ah Oxygen dur a rak i hlanmi a rak kan pek. Zeidah nan lawh tiah ka hal i, lehnak a ka tuahmi cu mual aa kan liamtaak cang e a ka ti. Tuni lawngah siloin hi bantuk hi nifatin deuh in a cang lengmang mi a si. Ka phone hi dongcat loin call a rak ra lengmang. Bia an ka hal bik mi cu:\nOxygen kan rak thun kho maw? Oxygen nan ngei maw? ti hi a si. Lehnak ka tuahmi hna cu tulio cu Oxygen kan dongh lio caan te asi caah kan ngei ti lo e tiah ka ti hna. A rak ka chawnmi minung tthenkhat cu mitthli le ttah aw in an rak ka chawnh i, minung tthenkhat cu zaangfah tein rak kan zaangfah ko law kan nunnak aliam cang lai e an ti.\nApoituk hringhran ko ee, Thinlung a fak hringhran ko. Kan Biakmi kan Pathian zumhnak thawngin lam a phunphun in kan kawl cuahmah. Kan kawlpeng ko lai. Pathian sin ah thlacamnak in rak kan bawm hram ulaw tiah Kalaymyo Central Chin Pawlpi ah pumpek in rian attuanmi Steven Thawng nih atongmi konghe pehtlaiin thlacam a cah.\nThin a Nuam lo! Tuihzing cu ka hnenah mi pakhat a ra ih kan hnenih Oxygen bur in sang mi in ra pe. Ziang kan bang tin ka sut ih In liamsan zo in ti. Tuihni lawng si lo, nitin deuh thaw a si! Ka phone hi cat lo in call a lut, in suh bik mi cu “Oxygen kan ra thun thei kem tile Oxygen nan nei lai maw?” tihi a si. Ka sanglet leh mi cu Oxygen kan nei nawn lo tihi a si. (Tulai hi Oxygen kan cat laifang a si).\nMithen cu mitthli hal AW in in sut, mithen in In zangfah aw, kan cat ngaingai ding titu tla an bo lo. A poi, thin a na. Kan biak Pathian rinsan in lamzin tinkim kan dap thei tawk in kan dap. Kan dap vivo lai ding. Pathian hnenah thlacamnak in, in bawm vivo uh law. Steven Thawng, Volunteer, Central Chin Pawlpi, Kalaymyo.\nMIPI VIALTE RALHRANG KAWLRALKAP NIH THAH DIH AA KAN TIMH CANG


Uico Ralhrang Nih Chin Mino Pathum An Thah Hna - chinland media\nApril 12, 2022 admin Chin News 0\nHmandaw Khua Mino 3 SAC Ralkap Nih An Thah Hna\nHmandaw khua mino 3 Pu Thang Bik (kum 29) le a naupa Salai Ni Dun Sang(kum 19) le Pa Lian Thio cu( kum 31) SAC ralkap nih an tlaih hna i an thah hna hnu ah an ruak van la uh tiah an tiah an chungkhar an ti hna.\nHmandaw khua cu khuami nih an chuahtaknak thla 2 hrawng asi cang caah khuami nih an ruak zong an la ngamlo i Taungkhayan khua an sahhlawh hna nih nizaan April 11 ah khan an ruak cu an va lak i an vui hna tiah kan theih .\n”April 9 .Saturday ah khan cun an thi cang tiah thawng kan theih i, An ruak hmuh rih lo si tik ah kan zum kho rih lo ,(တောင်ခရမ်း) Taungkhayan ummi Kan chungkhat kan va zoh ter hna le, Aaa kan si ngai ngai ko e, an kan ti e, Sunday lawng ah bia fiang kan thei ve” tiah Pu Thang Bik i a farnu nih The Chin Post ah a chim.\nRalzam nak ah eiding facang a um tilo caah ka pa nih khuachung ah facang rial a fial hna i an rial dih i an kir lei ah SAC ralkap he an i tong i an tlaih hna hi asi,Hmandaw khua cu khuapi tein kan chuahtak cang i minung pakhat hmanh khuachung ah an umlo tiah a chim chap. The Chin Post.


Mizo Nu le Pa an Luan Kho Tak Tak (Cp Video) – Salai Kawltu\nMizo Nu le Pa an Luan Kho Tak Tak (Cp Video)\nJuly 7, 2019 salaikawltu Entertainment\nNote: Capo (Cp) cu Biatak a si lo. Biatak cu Capo a si ve lo. Capo cu Capo a si.\nThinlung nuamhnak ah capo hi zoh than ko ne u sih. Cu bantuk mizo nu le pa luan khawh ve cu dah tiah na ruah khawh men. Capo a si. Capo hi mi thinlung a nuamhter. Nih hi a tha i thinlung nuamhnak a kan pek. Mizo nu le pa hna hi pa le fa maw an si nu le va dah an si timi belte theih a si lo. Capo sawh sawh khi a si. Asinain nih a chuak kho tak tak.\nNu nih hin Pa hi ‘ A mui te hna i aa dawh tuk hna ti ve’ tiah mipa hi a forh chih. Nu nih hin pa hi heh tiah amah thangtthat a fial. A dihlak in zoh law na nih nak ah na thi deng lai. A nuam kho ve tak tak si.\nHibantuk capo tete hi zoh an nuam ngai. Mirang capo khi cu zoh a nuam ko nain cutluk pin in tlangcung minung capo pawl nak in zoh a nuam lo deuh. Laimi nih hibantuk capo video hi tor tuah hna se law kan post ve ko lai. Tutan Mizo nu le pa capo zong hi van zoh ve rih ko.\nHi video i aa telmi capo pawl hi nih an chuak ngai ngai. Keimah lawng ka zoh le heh tiah ka ni len. Thinlung nuamhnak cu si kaw. Aho hmanh thinhan ding cu a si lai lo aw. Video zong a tanglei bik ah a um lai.\nHi hna hi nih a chuak tak ko cuh. Ka nih nak ah ka paw zong a fak viar ko. A tha kho ve tak tak si.Zoh an nuam tuk hringhran.\nMizo nu le pa an luannak capo zong a voi hnihnak ruang ah a lang te lai. Nih a chuak kho tak tak. Thinlung nuamhnak vitamin lai. Vitamin na ei caah na ngan a dam chih lai.\nPrevious Post:Pumsa Duhnak Maw Dawtnak Hmanthlak Pawl\nNext Post:2019 Miss CYO cu Miss Bawi Tial (Dallas) nih a Co


`Thitumh Phungphai | Radio Veritas Asia\nNupi phun li\nNupi hmasabik ti kha asi. Nutak asilole nuchun ca zongah chiah khawh asi. Nutak a umlo caan paoh ah nutak i a `tuanvo kha a va nih a chaanter. 18\nPa nih nupitak caah kawlchaw le arsa tling tein a `thit i arnak a hmanhmi asi. A thlacamnak khothlaban asiloah thlakhoban kha a tawnghter mi asi. Mah nu he an hrinmi fapa cu a pa ro conak nawl a ngei.\nNupitak le thlacamnak khokheng hrawm awk ding caah `thitmi asilo. Inn lakah a lang in a lenmi asi asilole nupichun hrimhrim ah chawva tling tein a `thit i arsa zong a thah khawh mi asi. A duh ahcun a inn zongah aa umpi khawh i innchung tang rian`tuantu lawng asi i nawlngei `unglo, khuazeimaw caan nupi asi. Hibantuk nuchun hi anmah phun tia zong, anmah tia lo zong an si kho ko.\nMah nu hi a nupitak he fapa an hrinlo mah nuchun he fapa an hrin ahcun `ha tein arsa a thahmi fa asi caah rocotu tiang a phan kho ko. Amah phun tia asi i nutak he fa ngeilo i an um, nutak zong nih a thih taak i pa nih a duhmi asiahcun nutak ah a chiah khawhmi asi.\nNupitak a thih hnu ah `thit nolhmi asi asiloah a nupi nih a thihtaak, a nupi he an i `then hnu ah nupitak ah khahmi minu kha asi. Amah chungkhar chung zongin siseh, mi chung zongin siseh, a `thitkhawh ko. Mi a `thit hna zongah, mah chung a `thit hna zong, a nupi nau aa laak zongah man cu a ning tein A in a thawk lai i Z tiang a manh ko lai.\nSangpichung Za Tual nupi, nuhmei Sai `Tial nih a thih taaktu a va i a nauhniang bik Nga Pa a vat tikah, phunthawh ah siapi cu a `ta Ni Khar nih a co. 19\nDarkhuahchung Sang Hrin nih khenglawt fanu Fam Zing a `thit. Fam Zing nih cun a thihtaak i a naunu Chia Kil kha nupi ah aa laak `than. Cucaah man cu kan Laiphung tein tling tein a manh `thiam`thiam dih hna. 20\nRev. Van Hre nih hitihin a `tial\nMipa pakhat nih nupi a ngeih i tefa a ngeihhlan a si zongah, tefa an ngeih hua asi zongah nupi kha a rohtaak (a thihtaak). A va a thih hnuah a roh taakmi a nupi kha a chuahpi mi a unau an si zongah, aa pehtlaimi phunkhat unau an si zongah kan sianglo tiah nupi a ngei rihlo mi nih nupi ah aa tlaih `han. Rak `thitcia mi nupi asicaah arsa an that `than tilo, man an rak manhcia mi zong kha aa rinh dih. Man a bami asiloah a herh an timi tu kha an man chap. Cuticun a u a thihsual le a nupi kha a nau nih a co. A nau kha an man chap. Cuticun a u a thihsual le a nupi kha a nau nih a co. A nau a thihsual le a nupi kha a u nih co phung kan rak ngei. 21\nHi kong he pehtlaiin Pu Lai Len nih a hmuhtawngh in a tonmi hitihin a chim.\n“Surkhua i sianginn kan kai lio 1964 ah kan sianginn piata asimi Pu Hram Mang cu fanu pakhat a ngeih ah a thi. A rohmi a nupi cu a ziaza le a umtuning kha, mithi i a nupa nih an duh le an tlaihchan caah kalter an siang tilo i a naupa Duh Hnin caah an tlaih. A thar in man vialte an man. Asinain mithi nu a nu le a pa nih dawtnak in khua an ruah caah man tenau cu an dawt hna. 22\n18. Van Hre, Rev. "Ro Conak Phung" LBC, in, Muko Magazine, published by Lai Baptist Church Yangon (March 2003), 76.\n19. Op,cit., W>R Head, 9.\n20. Ibid, 9.\n21. Op.cit., Van Hre, 74-75\n22. Interview with F. Lai Len., Freddie by Stephen Ni Kio. Yangon, (August 21. 2004).\n#Credit to Stephen Nikio


Palik Kut In A Thimi Minak Thihnak Kongah Trump Nih Thanhnak A Tuah Ve – Chin World News Evening\nBy Salai Lairamthang||05|29 Biangreithlep|2020|| GEORGE Floyd timi kum 46 minak pa cu May 25 ah khan mirang palek pa nih a tlaih hnu ah vawlei ah a thluk i, a hnawngah a khup in a rial hnu ah sizung ah emergency in an phakpi i athi beh. Mah ruangah George Floyd a umnak Minnesota state Minneapolis khua ah palek pawl cu mipi nih sandah an piah hnawh hna i an buai tuk caah khuaci an mui.\nGeorge Floyd cu grocery store dawr pakhat ah a kal i, $20 a ttuh a ken i a pek hna caah dawr ngeitu nih palek a auh hna i, an rak tlaihmi a si. George Floyd cu palek pahnih nih an rak tlaih i, cincik in an khih hnu ah an hruai i, palek officer Derek Chauvin nih George Floyd cu a hngawng ah a khup in a rial chih hnu ah, ka thaw ka chuah kho lo” tiah a au. Mah cu video an rak thlah i, social media le news kip ah an thlah i, a hmutu vialte an thin a phawh dih hna. Mah ruangah President Donald Trump nih FBI le Justice Department cu a rannak in hlathlainak tuah dingah nawl a pek hna. Atu hi a tlaitu palek pa cu tazacuai an timh cang.\nPresident Trump le Twitter Buainak\nTwitter cu US hrambunh social media pakhat a si. Twitter ah hin upa lungfim, mirum pawl, celebrities pawl le US ramkhel riantuantu hna nih thil an hmuhning le an ruahning kha zalong tein an post le an taar nak social media platform pakhat a si.\nPresident Donald Trump nih cacawn ni hnih ni ah khan twitter ah cakuat bawm in thimfung thlak ttih a nunning, hrokhrawl a fawining le fir a fawinak kong a tial. Mah a tialmi cu Twitter nih a dik le dik lo fact check an tuah i, a dih lomi a si” an ti. President Trump nih Twitter cu cakuat bawm in thimfung thlak hrawkhrawl khawh a si lo nan timi hi cu nan molh tuk bia a si”. tiah a ti hna.\nCNN, Washington post le main stream media hna nih Presient Donald Trump cu an soisel tuk caah Twitter in mipi sin ah fianternak a tuah lengmang.\nDemocratic Party nih hin mah pumpak i thimfung va thlak nakin cakuat bawm in thimfung thlak hi an duh deuh. Mah cu Nancy Polesi zong nih a chim. 2015 thimnak lio ah cakuat bawm in thimfung thlakmi kongah buainak tete a rak um bal.


PDF nih mipi sin ah thawngthanh nak an tuah cang ralhrang kan doh cang lai an ti – Lai Lungrawn Post\nPDF nih mipi sin ah thawngthanh nak an tuah cang ralhrang kan doh cang lai an ti\nAugust 17, 2021 August 17, 2021 admin Thawngpang\nShan,Kayinni,Naypyidaw um PDF le tlangcung hriamtlai phu i fonh in ralhrang kan doh lai tiah an thanh Shan ramkulh chaklei ummi SS-PDF, Kayinni hmun Phekhung PDF,Moe be(မိုးဗြဲ) PDF, Loikaw PDF, Demawhsu PDF, Naypyidaw PDF phu 6 hna cu hmunkhat ah ralhrang doh ti ding in dirh an si cang, tlangcung hriamtlai EAO hna he pehtlaihnak tuah in hmunkhat ah ralhrang phu doh in an hraam chahdih tiang kan doh lai tiah August 16 ah cathanh an chuah.\nHmunkhat ah a dir ti mi PDF phu 6 hna cu mipi lei dir in dirh mi a si i, mipi hna ruahnak le mipi duhmi kha a hlei in ruah le tuan a si lai, CRPH,NUG nih a langhter mi biakamnak 4 ning in zulh le tuah a si lai tiah theih a si.\nAtu ah Shan-Kaya ramri Phekhung peng chung ah ralhrang phu hna nih thazaang tampi hmang in kahdohnak an tuah ,Kayinni ralkap KA,KNA le Phekhung PDF, Moe be PDF, Demawhsu PDF phu hna cu hmunkhat ah i fon in ralhrang cu an doh ve hna the chin post.\nThawngdang International Trade Union Confederation (ITUC) nih Kawlram cu vawlei cungah riantuantu hna covo (labor rights) a umlo/a chiat cem nak ram cazin ah a voi 1 nak ah a telh.\nITUC nih nai ah a chuah mi global rights index report ah vawlei cung labor rights a umlo cem mi ram 10 cazin ah Kawlram le Belarus cu a voi 1 nak caah a telh.\nHi tahnak hi riantuantu hna nih an covo cungah amahkhannak an ngeihning , riantuantu phu chungtel hna an him le him lo, zalong tein chimrel khawhnak le tonpumh khawhnak an ngei ning, riantuantu phu hruaitu hna himnak an ngeih le ngeih lo ti mi vialte zoh in tuah mi a si.\nRalhrangbu nih uknak an lak hnuah ralhrangbu a duh lo mi hna cu fak piin a tuk velh, phungninglo in an tlaih hna lengah ralhrangbu cyber security tangah mi vialte cu ngiat an si mi cu pumpak zalonnak le zalong tein chimrel khawhnak an phih piak mi a si tiah ITUC report nih a langhter.\nITUC nih a thanhmi cazin hi vawlei cung ram 149 ah zohfelnak an tuah hnuah an chuah mi a si i, riantuantu hna covo a chiatbik mi ram 5 ah Kawlram cu a tel ve.\nITUC nih riantuantu covo a chia bik ram 10 ah a tel mi ram hna cu Bangladesh, Belarus, Brazil, Colombia, Egypt, Honduras, Myanmar, Pholipines, Turkey le Zimbabwe an si.\nITUC hi ram pakhat cio i riantuantu phu hna he fonh mi bupi pakhat a si i, ram 163 in riantuantu 200 million aiawh tu phu a si tiah ITUC website nih a langhter the chin post.\nMandalay thawngpang cu tih a nung hlei ah lungthin nih a celh hrimhrim lo\nUN le NUG pehtlei nak tha taktak an ngei cang lai\nArakan Army (AA) Ralhrang Kahdohnak Ah AA Lei Nawlngeitu Nih Zeidah An Chim?\nRalrin Ding: Nizaan Kalay In Laitlang A Rak Kaimi Ralhrang Kee In Ramlak In An Rak Kai Cang\nMin Aung Hlaing Kaltak In CDM Tuahmi Paoh Laksawng Pek Le Runven Nan Si Lai\nThantlang Kan Chin Ralkap Kan I Ralring Taktak A Hau\nKhah! Tu Hi Ralhrang Motor 10 Bak Chinram Ah An Rak Kai Than\nBreaking News: Gangaw Peng Mipi Ralkap Ralhrang Nih Helicopter In An Kah Hna


Nangmah nak sifak le har tong an tampi – Chin 7 News\nZeitluk na sifah le lungrethei in na um zongah na lung dong hrimhrim hlah. Nangmah nak mihar le lungrethei Vawlei ah an tam tuk. Nang le kei cu zeitluk kan si a fah hmanh ah a rum tukmi a nungmi Pathian a zummi kan si caah ruahchannak tal kan ngei rih. Vawleicung ah ruahchannak pakhat hmanh a ngei lomi an tamtuk. Zumtu a si ve ko nain nifa tin harnak nih a den cuahmah mi tamtuk an um rih hoi. Cu lak ah nang duhdim tein Inn dai tang te na um khawhmi ruangah Bawipa kha lawm ko.\nPhunzai len hlah. Tutan India ram chung ah thlichia a hrang. Cu thlichia cun a hlei in Khrihfa an tam ngai nak, Odisha state a den caah minung tamtuk te umnak an ngei lo. Inn le lo ngeilo an tam kho taktak. Thli nih an inn a hrawh dih. Cu harnak tongmi lakah Zumtu Pathian mifa tampi an i tel ve. Rawl ei awk an ngei lo, din awk ti an ngei lo. Chungsivang pawtam in an um hna.\nCu tluk harsa an um lio ah nang le kei kan paw a khim. Zan ah nuam tein kan i hngilh khawh. Zunput tha tein kan kal kho. Din awk ti, ei awk rawl Pathian nih a kan pek. Cucu kanmah fel ruang le that ruangah a si lo. Amah vel thawng a si. Cucaah na dir hmun te ah khan i lawm law bawipa thangthat ko hmanh. Duhfah hakkauh in um hlah. Pathian an pekmi thluahchuah tu kha hman thiam le rel zia thiam i zuam deuh. Nangmah lawng sifah na si naisai lo, nangmah lungretheimi na si lo. Nangmah nak a zualmi an tamtuk ti hi philh hlah ti kan duh.